text:
Áhugavert er at hoyra borgarstjóran í Havn mestum ganga í seg sjálvan í málinum um bingjuhavnina frammanfyri Skansan. Nú tosar hann brádliga um, hvussu neyđugt tađ er at kunna flyta seg í politikki.
Hetta er sami mađur, sum higartil viđ stálhandskum og háđanarorđum hevur heilsađ hvřrji einastu meining, iđ hevur vikiđ frá hansara egnu.
Hetta kundi líkst eini flyting og eini undanhoping í einum stórum álvarsmáli, iđ hevur fingiđ sinnini á kók, nú komiđ er til skarpskeringar.
Vit í Tjóđveldi fegnast um gongdina, tí vit hava, sum tey einastu í Tórshavnar býráđ, víst á tey stóru ivamál, sum eru viđ byggićtlanini.
Men vit hava eisini sćđ og hoyrt formannin í vinnunevndini lagt í vađiđ meir enn einaferđ og hildiđ rimmarfast um sínar byggićtlanir, sama hvřrjar próvgrundir hava veriđ fřrdar fram ímóti. Og menn á Vaglinum hava heldur ikki spart krútiđ at leggja onnur undir at vilja Havnini ilt.
Um tann nýkomna střđan er tekin um, at rivur eru um at koma í samarbeiđiđ millum javnađarflokkin og hansara borgarligu hjáflokkar á Vaglinum, er ilt at siga, men kanska stendur á har, nú střrsta og dýrasta projektiđ hjá samgonguni er um at fara fyri bakka.
Formađurin í vinnunevndini heldur iđ hvussu so er framvegis uppá, at ćtlanin, sum fyriliggur, er tann einasta og besta.
Tí kunnu seinastu útsagnirnar hjá borgarstjóranum eisini merkja nakađ heilt annađ. Vit hava í seinastuni hoyrt um tann tríbítta javnađarflokkin á lřgtingi, á fólkatingi og í Tórshavnar býráđ, sum javnan upptrađka sum sjálvstřđugar deildir í flokkinum uttan serligt samsvar.
Nú sóu vit tveir á skíggjanum hóskvřldiđ, og í hesum valtíđum er ikki viđ síđuna av at spyrja, um tann seinasta útsřgnin hjá javnađarbossinum á Vaglinum fríggjadagin er íkomin fyri at hjálpa hinum báđum floksdeildunum at fáa mann valdan á fólkating.
Tađ er púra greitt, at skandalućtlanirnar á Skansabođunum hava elvt til stórt trýst á javnađarflokkin. Tí rćđur nú um hjá teimum at fáa trýstiđ av ketlunum, so atkvřđur ikki fara annan veg.
Tá so valiđ er av, kann tátturin at húđflongja bćđi hampafólk og myndugleikar takast uppaftur. Vit vita jú řll somul, at borgarstjórin í Havn kann bólta rút upp á standandi fót.
Og hann sigur so mangt.
Jógvan Arge varaborgarstjóri úr Tjóđveldi
---


c: text/html

text:
Orð: Poul F. Joensen
Lag: Skamlingsbanken
Bart av brimi, fjart í villum Atlantshavi
vetrarstormar ýla, streingir streyma strítt,
kyst av sól á sumri, grønt frá fjall til fjøru
liggja Føroyar, fríða føðilandið mítt.
Har í faðirs garði var í heim eg borin,
aldist upp við móður eyma, fjálga barm,
eins og fuglaungin vermdur undir vongi,
kendi onga neyð og ikki stríð og harm.
Har sum óviti eg eydnusælir leikti
bjargafugl at fleyga og at reka seyð,
gera borðbátar og spæla út at rógva,
kendi ikki heimsins harða leik um eyð.
Eg sum unglingur slapp við í øllum førum
til at royna meg í vaksna manna gerð,
vargaseyð og grind og bjargafugl at veiða,
hoygging, torvskurð, útróður og skipaferð.
Ástarband við undurfagra moy eg festi,
prúð sum Brynhild Buðladóttir, bjørt og blíð,
hon var mín, og mær hin fagrasta í heimi,
enn mítt dreymafljóð, sum fyrr í fornu tíð.
Sjálvt um kavaódn og sjórok stóð um landið,
brimið mól í møl – langt upp í berg og vøll,
boðasløg sum toruljóð og grunnbrot goystu,
dundu kappakvæði hátt í dansihøll.
Summarkvøld í dýrdarlogn fór sól til viða,
sólfevnt Føroyaland í gyltum havi vóð,
sólarroðin vaks, til hon í bálaloga
søll í vesturhavið, droyrreyð sum ein glóð.
Ungur fór eg út at royna mátt og megi,
mong ár runnu, og eg royndist millum menn.
Aldri tó eg Føroyar, heim og mál mítt gloymdi –
dreymaland mítt kæra var, og er tað enn.
Nú skal stevnast heim til ætt og fornar vinir,
festa aftur fót á gomlu føroyajørð,
hoyra kvæði ljóða, miklar boðar bróta,
hoyra fuglagleim í sól um Beinisvørð.
Eg vil ofra Føroyum síðsta mátt og megi,
mál og mentan menna til eg skal í mold.
Her sum rótin rann, við barm tín vil eg hvíla,
Føroya, føðilandið, fagrasta á fold.

robotstxt: allowed

filter: keep


text:
Ari av Rana
01.12.2017 - 18:20
Ítróttur > Ítróttur > Fótbóltur
Danskir miðlar eru sera væl nøgdir við lutakastið til HM endaspælið í Russlandi í 2018. Danmark eru í bólki við Fraklandi, Peru og Avstralia.
Danskarar eru neyvan glaðir um at spæla ímóti Fraklandi, men Peru og Avstralia eru nærum ynskimótstøða.
- Vit skulu verða nøgdir við HM bólkin. Tað verður óvanliga spennandi, og vit skulu fyrihalda okkum til hendan bólkin á sama hátt, sum vit fyrihildu okkum til HM undanbólkin, sigur Simon Kjær, liðskiparin á danska landsliðnum, við Politiken.
Danmark spælir fyrsta dystin 16. juni móti Peru. Síðani spæla teir ímóti Avstralia, áðrenn teir endað við dysti ímóti Fraklandi.
Dystarskráin merkir, at Danmark við eitt sindur av eydnu, møguliga longu eru víðari í kappingini, áðrenn teir skulu spæla ímóti fronsku stjørnunum.


text:
30. Mai 2013
Halldis Joensen, sum hevur skeið og fyrilestrar vendi sær til Knassar fyri at fáa nýggja heimasíðu. Heimasíðan er flott men samstundis sera einføld og upplýsandi. Vit fingu eina mynd tikna av Halldis, sum hon kundi brúka á heimasíðuni, men eisini í øðrum prenttilfari og...
14. Mai 2013
Nú ber til at leggja inn á www.dals.fo við iPad.Síðani heimasíðan dals.fo kom út 1. oktobur síðsta ár, hava vit fingið nakrar fyrispurningar um at gera tað møguligt, at leggja lutir inn við teldli.Vit arbeiða allatíðina við at gera heimasíðuna betri, og nú er møguleikin...
23. Apr 2013
Fótbóltsliðið HB fekk í síðstu viku nýggja heimasíðu frá Knassum. Heimasíðan varð gjørd uppa heilt stutta tíð og báðir partar eru sera væl nøgdir við úrslitið.Formaður í HB, Finnbogi Arge, sum er tann, ið hevur strongt mest á at fáa eina nýggja heimasíðu, fegnast...
26. Mar 2013
Vit á Knassum ynskja tykkum einar gleðiligar páskir. Vit verða aftur týsdagin 2. apríl. Átrokandi boð ella møguligir trupuleikar, verða avgreiddir við at venda sær til okkum á support@knassar.fo. Vinarliga Niklái, Jon, Sverri, Magnus, Eliesar og Ásbjørg. ...
26. Mar 2013
Antares, sum er áhugafelag fyri útisiglarar fekk fyri stuttum nýggja heimasíðu frá Knassum.Eftir at hava koyrt við aðrari skipan í nøkur ár, var mett at felagið skuldi hava nýggja heimasíðu, sum var lættari at brúka bæði hjá umsitarum hjá teimum vitjandi. Samstarv varð gjørt við...
21. Mar 2013
Talan er um eitt learning-by-doing programm, har næmingar læra at menna nýggjar vørur, umframt at stovna og reka eitt virki.Næmingarnir fáa frálæru í íverksetan og fáa møguleika at læra frá egnum royndum við at stovna egið virki. Hetta er við til at skapa ein øktan...
23. Feb 2013
Livar Nysted kom á mál gjáramorgunin á Barbabos har fólk vóru, og tóku ímóti teimum.Tað er eingin ivi um, at tað er eitt flott avrik av Livari og hinum umborð á bátinum Avalon, men teir hava verið málrættaðir og sett sær tað fyri, at klára...
13. Feb 2013
Við lyklaorðunum at tað skuldi ganga lætt og skjótt fyri seg fóru Knassar og Norðlýsið undir samstarv um nýggja heimasíðu. Norðlýsið hevur sambært Gallup, seinastu árini verið ein av teimum mest vitjaðu heimasíðunum í Føroyum tí var tað ein heiður hjá Knassum, at sleppa at...


text:
Ingi Samuelsen
30.06.2017 - 16:11
Ítróttur > Ítróttur > Renning
Rebekka Fuglø vann í dag gull í 800 metra renningini fyri kvinnur.
Rebekka rann teir 800 metrarnar, tað er tvær ferðir runt rennibreytina, í tíðini 2 minuttir og 14,40 sekund. Tað er nakað seinni enn fyri tveimum árum síðani á Jersey, men tað skal sigast, at líkindini at renna í dag ikki vóru eins góð og í hitanum á Jersey fyri tveimum árum síðani.
Føroyar hevði tveir luttakarar í 800 metrunum í dag. Oddvør Josephsen rann í tíðini 2:23,00 og tað røkk til eitt sætta pláss.
Hetta er triðja oygjaleikaluttøkan hjá Rebekku Fuglø. Á Bermuda fekk hon eitt 7. pláss á 800 metrunum, í 2015 vann hon silvur á Jersey og nú vann hon gull á Gotlandi.
Beint eftir 800 metrarnar vóru Føroyar við í liðkappingini 4 ferðir 100 metra renning, og tá luttók Oddvør eisini saman við Margit W. Fríðmundsdóttir, Aldu S. Lamhauge og Elisabet H. Simonsen. Við tíðini 51,81 sekund gjørdust føroysku genturnar nummar 6.
Og mín sann um Oddvør Josephsen ikki eisini var við í liðkappingini í 4 ferðir 400 metra renning, nú saman við Margit W. Fríðmundsdóttir, Elisabeth H. Simonsen og Rebekku Fuglø.
Heldur ikki her var nakað at gera hjá Føroyska liðnum. Tær gjørdust nummar fimm í tíðini 4:10,55.
Eisini Julian Gregersen hevði runnið seg til eina finalu í renning í dag, nevniliga í teininum 1.500 metrar. Við tíðini 4:04,57 gjørdist hann nummar átta, og tað var hann sjálvur ógvuliga nøgdur við.
- Bara tað at koma í finaluna fyrstu ferð eg luttaki á oyggjaleikum, er stórt fyri meg, segði Julian Gregersen eftir renningina.


text:
2002
Árið 2002 var eitt serligt ár fyri besta liðið hjá NSÍ. Fyri fyrstu ferð síðani 1986 vann felagið steypakappingina, og 2. plássið var fyrsta heiðursmerki hjá NSÍ í bestu deildini. Úrslitið í 2002 er helst skeringspunktið har fótbóltsføroyar byrja at rokna NSÍ seg sum ein natúrligan part av føroyska fótbóltsoddinum.
Sum 19 ára gamal eykamálmaður við 0 minuttum var mítt íkast til flotta úrslitið hjá NSÍ í 2002 minimalt. Hóast minimalu rolluna, so er kappingarárið 2002 nakað eg minnist sum nakað stórt. Eg hevði jú ongantíð verið á nøkrum U-landsliðið, so bara tað at vera partur av besta liðnum hjá NSÍ var meira spennandi og forkunnugt fyri meg enn tað typisk er fyri lovandi talentir, sum sita ótolin og bíða eftir leiktíð.
Sterkur hópur
Spenningurin í NSÍ var stórur áðrenn kappingarárið 2002. NSÍ hevði nógvar góðar leikarar, og við tilgongd av landsliðsprofilinum Pól Thorsteinsson, og Helga L. Petersen og Óli Hansen, sum eftir tvey ár í GÍ vóru vendir aftur til barndómsfelagið, sá tað veruliga gott út.
Ungdómsliðini hjá NSÍ høvdu leingi levera flott úrslit, m.a. høvdu unglingarnir hjá NSÍ í 90unum fleiri ár á rað hølvað alla mótstøðu av. Man væntaði tí, at fyrr ella seinni fór hetta síggjast aftur í úrslitunum hjá besta liðnum, men tað var so ikki hent áðrenn 2002. Tað var sum felagið manglaði tað síðsta til at gera seg galdandi í oddinum.
Landsskronahetjan, Jens Martin Knudsen, var komin aftur til barndómsfelagið úr Íslandi árið fyri, har hann tað eina árið var kosin til Besta málmann í íslendskum fótbólti. Jens Martin var ikki bert landsliðsmálverji og liðskipari á NSÍ-liðnum, men hann átti rætt og slætt umklæðingarrúmið, og var heilt opinlýst maðurin, ið kundi skapa tann vinnaramentalitetin, sum felagið tá manglaði. Tað gav tí eisni góða meining, at nýggi venjarin, Jógvan Martin Olsen, sum tá eisini var hjálparvenjari á A-landsliðnum, brúkti so stóra orku í byrjani uppá tann mentala partin.
Túrurin til Ólavsfjørð
Tað sum stendur allarfremst í mínum minni frá árinum 2002, er fantastiski túrurin til Ólafsfjørð í Norðuríslandi, sum gjørdi nakað heilt serligt fyri samanhaldi og villskapin á liðnum.
NSÍ var væl við í oddinum í landskappingini, og í steypakappingini gekk ikki minni væl. Eftir sera tætta kvartfinalu og semifinalur móti ávíkavist FS Vágar og B68, hevði NSÍ fyri fystu ferð síðani 1988 spælt seg í finaluna í steypakappingin. Íslandstúrurin var tí ein fyrireiking upp til Løgmanssteypafinaluna, ið skuldi leikast umleið tvær vikur seinni á Tórsvølli Ólavsøkudag móti HB.
Nakrar dagar undan fráferð við Norrønu verður hópurin kunnaður um, at felagið hevur funnið sær ein offensivan styrk við Superligaroyndum. Styrkurin var frintligi og lítilætni danin, Ulrik Balling, sum við 5 málum í 5 dystum fyri NSÍ skrivaði seg inn í søguna hjá felagnum, sum ein, ið gjørdi ein veruligan mun.
Stemningurin var av tí besta og liðið hugnaði sær óført ávegis til Ísland við Norrønu. Eftir ein longri bustúr úr Seyðisfjørð komu vit seint seinnapart til Ólavsfjørð. Lítli býurin virkaði rættiliga deydligur, ein klár kontrast til stórsligna landskapið um kring býin. Eftir eina harða strafvenjing frá Jógvan Martin var tað endiliga tíð til at taka sær av løttum.
Eingin uttan Jens Martin í hópinum visti hvussu vit skuldu búgva. Jens Martin hevði jú leikt við Leiftur í Ólavsfyrði og hevði góðar kontaktir har um leiðir, so man tók fyri givið hann hevði heilt stýr uppá hvussu vit skuldu búgva. Tað var tí ikki sørt, at menn vóru skeptiskir tá bussurin steðgar uttanfyri eina rímiliga stóra skíhyttu. Jens Martin var tó skjótur at skjóta allar speiskar viðmerkingar niður. Skíhyttan sá líka óimponerandi út uttan sum innan. Hon var í tveimum hæddum. Tvey stór rúm. Ongar sengur, bert madrassur á gólvinum, umstøðurnar mintu tí mest um eina skótalegu. Ikki júst tað man fyristilti sær áðrenn man fór úr Føroyum. Skíhyttan var við øðrum orðum so primitiv, sum hon nú kann vera.
Tað er altíð lætt at vera bakklókur, men júst tað at skíhyttan var so basic, er eftir mínum tykki ein avgerandi faktorur til successina á Ólavsøku. Leikarnir vildu uttan iva verið betur svøntir og úthvíldir við at sovi á einum hotellikamarið, og tað vildi eisini virkað meira professionelt, men tað skíhyttan gav var haraftur ímóti eitt kollektivt mindset og eitt nógv sterkari samanhald. Við festligum og inkluderandi typum sum Arnfinn Langgaard og Djóna Joensen í hópinum, sum báðir vóru millum teir elstu á liðnum, kundi tað ikki umgangast, at leikarnir komu sera tætt uppá hvønn annan, og man kom at kenna hvønn annan bæði betur og uppá ein nýggjan máta enn undan fráferð. Umstøðurnar í skíhyttuni vóru tí uttan iva við til at skapa eitt krútsterkt samanhald á liðnum, sum hevur økt um viljan at ofra seg fyri hvønn annan.
Túrurin var sum sagt ein fyrireiking til Løgmannsteypafinaluna. Intensiteturin í venjingunum hevði generelt verið á einum einum høgum støðið gjøgnum árið. Nakrar ferðir var tað eisini hent undir intervalvenjingum á vøllinum við Løkin, at menn blivu skildir at áðrenn teir fóru til hendurs. Í Ólavsfyrði fekk intensiteturin undir venjingunum eitt eyka hakk uppeftir. Fleiri ferðir var tað farið heilt til grensuna og onkra ferðina væl yvirum. Villskapurin var til staðar í monnum, og man merkti veruliga, at størsti dysturin hjá NSÍ í nógv ár stóð fyri framman. Tað var tó aldrin eitt ónt orð millum leikarnar eftir venjing.
Sjálvur minnist eg serliga væl intervalvenjingarnar, har man sum málmaður skjótt fann út av, at skotini hjá Ulrik Balling vóru bara heilt einfalt á einum hægri støðið enn hjá restini. Balling gjørdist eisini ein sannur fongur fyri NSÍ. Man kann tí ikki lata vera við at spekulera uppá hvat tað vildi havt blivið til um Balling ikki bleiv so skaðaplágaður síðst uppá árið, sum han bleiv.
Stemnigurin í hópinum var sera góður gjøgnum allan túrin. Hetta merktist ikki minst í langa bústúrinum til Akureyri í samband við ein venjingardyst. Á bustúrinum komu sangheftir frá Jonhard Hansen, ið annars ikki var við á túrinum, veruliga til sín rætt. Jonhard Hansen, sum í nógv ár var venjari hjá unglingum, plagdi at skipa fyri nøkrum tiltiknum unglingaveitslum. Til hesar veitslur gjørdi hann altíð sangheftir, har tað var kela fyri hvørjari detalju. Har vóru bæði slagarar og sjálvgjørdir sangir í. Serliga kom stemningurin í bussinum í topp tá Arnfinn og Jens Martin sungu fyri við sanginum Nummar 1, har hvørt vers byrjaði við ”Og so kom…”.
Tað var sostatt ein fokuseraður og tendraður hópur, og ikki minni týdningarmikið ein hópur við einum styrknaðum liðanda, sum vendi nøsini heimaftur har Løgmanssteypafinalan bíðaði.
Finalan
Allir NSÍarir, ið vóru á Tórsvølli Ólavsøkudag 2002 minnast søguliga dystin. Veðrið var av tí fagrasta, og teir umleið 4.000 áskoðarnir góvu eina fantastiska rammu um dystin. Um tað var tann óvanda støðan hjá NSÍ at spæla ein so stóran dyst kann man bara gita um, men í øllum førum hekk lítið saman í fyrra hálvleiki, har HB hevði lagt seg framum við einum málið frá Rógva Jacobsen.
Allur hópurin var við í umklæðingarrúminum í hálvleikinum. Summir leikarar virkaðu til at hanga eitt sindur við høvdinum yvir manglandi spælið í fyrra hálvleiki. Jógvan Martin, sum var síðstur maður inn í umklæðingarrúmið, var av góðum grundum í øðini. Hvat Jógvan Martin heilt neyvt segði minnist eg ikki, men neyvan hevur tað verið pent. Í øllum førum endaði hann sína branntalu við at smildrað ein vatndunk inn í veggin. Hetta fekk menn at rakna við, og liðið var ikki at kenna aftur í øðrum hálvleiki. Tað var sum, at tann positivi andin, sum man hevði sæð í Ólavsfyrði aftur kom til sjóndar. Allir mans á vøllinum stríddust fyri hvørjum øðrum og bakkaðu hvønn upp.
Bert 3 minuttir efter steðgin skoraði Balling sítt fyrsta mál fyri NSÍ. Nú stóð á jøvnum. Soleiðis sum eg minnist tað gekk tað rættiliga javnt á eftir málið. Liðini vóru helst í bakhøvdinum longu byrjaði at hugsa um forlongda leiktíð inntil Helgi í 85. minutti verður feldur inni í brotssteiginum. Nokk ikki heimsins størsta brotsspark, men dømt var. Maðurin, ið var settur at taka sær brotssparkinum, var 20 ára gamli Brynjolvur Nielsen, sum heldur ikki sveik álitið. Nú kókaði Tórsvøllur. Fáar minuttir seinni er allur vøllurin gulur av áskoðarum. Hóast eg ikki átti nakran leiklut í tí sum gekk fyri seg á vøllinum, so kendist løtan fyri meg eins nógv sum ein dreymaverð, sum hjá so nógvum øðrum NSÍarum. Fólk hálsfevndust, og vaksnir menn grótu. NSÍ, sum í 90unum ofta bleiv skýrt av mótstøðufólki og miðlum fyri ”Yoyo liðið”, hevði endiliga fingið ein stórt steyp av veruligum týdningi í hús. Fyri allar NSÍarir var hetta bara tann perfekti dagurin.
Steypasigurin gav eisini viðvind í landskappingini. Tey eftirfylgjandi fýra umførini góvu øll klárar sigrar til NSÍ. Sostatt lá NSÍ á odda í landskappingini tá 14 út av 18 umførum vóru leikt. Næsti dystur hjá NSÍ var á heimavølli móti HB, sum høvdu eitt stig færri enn NSÍ. NSÍ hevði sostatt møguleika fyri at hekta HB so gott sum av í oddastríðnum. Men soleiðis skuldi tað tó ikki enda. Marginalarnir vóru ikki við NSÍ hendan dagin, tá HB vann 2-0. NSÍ fangaði ikki HB aftur, men fekk silvur, sum eisini var felagsins fyrsta heiðursmerki í bestu deildini.
Hóast FM glapp av hondum, so stendur kappingarárið í 2002 hjá NSÍ sum nakað heilt serligt í søguni hjá felagnum. Uttan iva hevur 2002 eisini broytt sjálvuppfatanina hjá flestu NSÍarum. Við at vinna Løgmanssteypi og silvur í landskappingini, so gjørdist tað brádligani ikki ein óhugsandi tanki hjá fólki í felagnum at síggja fyri sær, at NSÍ skuldi taka tað síðsta fetið og vinna FM. FM-sigurin hjá NSÍ kom í hús í 2007, og stendur heilt klárt sum tað størsta í søgu felagsins, men 2002 var eitt týdningarmikið fet á vegnum.
Sjálvur fekk eg ongantíð nakra fótbóltskarrieru, men tað lá nokk heldur ongantíð í kortunum. Mín tíð, har eg var ein partur hópinum hjá besta liðnum í NSÍ, er ein tíð eg eri sera takksamur fyri og minnist aftur á við stórari gleði. Mínar kenslur fyri NSÍ og áhugi fyri at fylgja gongdini í felagnum, er sum tað altíð hevur verið, hóast tað aldrin verður tað sama lurta á internetradio úr Nuuk sum at vera staddur við Løkin.
Jákup Emil Hansen, 01.05.2018 Nuuk.


text:
Jan Müller
22.11.2017 - 16:52
Nú eftir at Ben Arabo segði seg frá sum stjóri í Atlantic Petroleum frá 1. desember, hevur felagið sett nýggjan fyribils stjóra. Tað er Graeme Fawcett, sum hevur drúgvar royndir í altjóða oljuvinnuni. Hann hevur arbeitt í 30 ár í hesi vinnu í Europa, Afrika, Asia og Australia fyri feløg sum Total, Tullow og Technip. Hann hevur verið ráðgevi hjá London Power Corporation síðani juli í ár.
“Vit eru sera fegin um at kunna bjóða Graeme Fawcett vælkomnum til Atlantic Petroleum. Uppgávan hjá nýggja stjóranum verður at gjøgnumganga nýggju strategisku møguleikarnar hjá felagnum her eisini møguleikan fyri at selja felagið. Vit fegnast um bøttu støðuna á marknaðinum og síggja fram til at fáa nyttu av royndunum og vitanini hjá Graeme Fawcett,” sigur Birgir Djurhuus, nevndarformaður.


text:
Orð: Árni Jacobsen
Lag: Jógvan við Keldu
1. Tá ið Jesus á foldini ferðaðist her,
boð um frelsu av náði hann bar,
og hann talaði til teirra álvaraorð,
bað tey aftur til Gud venda sær.
Niðurlag: Hesi boð vit frá Jesusi fingu ein dag,
boð til teirra, ið hoyrt hava ei:
„Farið út, út í heimin og sigið teim tað,
at til Himmalin opin er leið!“
2. Sínar egnu hann vann sær og lærdi teir upp
til tann dag, tá hann skiltist frá teim.
Hann við skilnaðin gav hesi einfaldu boð:
„Berið boðskapin um allan heim!“
3. Hvussu er so í dag, nú ið tíð líður frá?
Náddu boðini um alla jørð?
Nei, av sonnum kann sigast: Tað bjargandi orð
er eins neyðugt í ár sum í fjør!


text:
20. Feb 2012
Í samband við aðalfund felagsins, ið lýstur er at vera hóskvøldið 1. marts kl. 19, og annars fyri eina ordans skyld, vera nú eisini viðtøkur felagsins lagdar á heimasíðuna, tó bert í PDF-formatið fyri fyrst, sí her. Aðalfundurin verður...
20. Feb 2012
Formennirnir í SÍ og 07 Vestur, ávíkavist Jákup á Stongum og Heðin Jørgensen, hava í dag undirskrivað avtalu um samstarv um yngstu deildirnar í Sørvági. Avtalan inniber, at komandi kappingarár koma øll børnini í Sørvági at leika í navni og búna 07 Vestur....
19. Feb 2012
Aðalfundur FSF's var hildin á Hotel Hafnia í gjár, leygardagin 18. februar. Umboð fyri 07 Vestur vóru sjálvandi á fundinum, Heðin Jørgensen, formaður, og Jarnhold Nattestad, samskipari. Ikki nógv av týðningi var fyri á fundinum, bert ein hópur av vanligum...
18. Feb 2012
Leikskráin fyri 1. deild er júst komin, og vit byrja á Toftum sunnudagin 1. apríl. Annað umfar verður á heimavølli móti NSÍ longu mikudagin 4. Fyrsti dysturin móti øðrum uppflytingarkandidatið verður í 5. umfarið, tá vit fáa vitjan av B71. ...
13. Feb 2012
Í eini endurtøku av 1. umfarið í 2010, skulu vit inn á Toftir at spæla steypadyst 2. páskadag. Vónandi kunnu vit spæla okkum til eitt betur úrslit í ár enn fyrraárið - vit taptu tá 3-0, hóast vit gjøru ein góðan figur. ...
08. Feb 2012
Smádreingir hjá 07 Vestur eru byrjaðir at venja, og í dag vandu 36 smádreingir í allara fagrasta veðrið : ...
04. Feb 2012
Hóskvøldið skrivaðu 07 Vestur og Jóhan Selfoss undir yrkissáttmála. 20 ára gamli sørvingurin verður sostatt tíðandi partur av 1. liðið okkara hetta komandi kappingarárið. Jóhan er hevur sína fótbóltsuppaling í SÍ og seinni í 07 Vestur. Sum 16 ára gamal...
30. Jan 2012
Sum áður greitt frá, høvdu dreingir sína fystu venjing fríggjadagin. Hetta var somuleiðis fyrsta venjingin á Valloyruni, síðan nýggja graslíkið var lagt á. Niðanfyri eru nakrar myndir... ...


text:
Snorri Brend
07.12.2014 - 06:17
Enn einaferð hevur tað eydnast klovninum BUBU at fáa serstakar og forkunnugar gestir á gátt í Kunoy.
Hesaferð er ein nýggj søga, og eisini nýggir tónleikarar á vitjan hjá BUBU, har vit kunnu nevna: Tórfríð Tavsen sum saman við Jóhan Mikkelsen, framføra eitt stilt og sera jólaligt lag.
Eisini eru Hallur, Kristina og Beddi og framføra ein sindur lívligan sang um jólamannin.
Eins og í fyrstu sendingin, so eru hyggjuráð, ið hóska seg bæði til børn og vaksin.
Stytti tykkum um stundir, njóti góðan tónleik og fái eina góða søgu - saman við BUBU, ið sera hugnaligum høli, heima í Kunoy.
Upptøkan sæst niðanfyri ....


text:
Sambært DI Business fer samtalan við kundan m.a. frá at vera fjølsamskifti til beinleiðis samskifti á t.d. Snapchat og Messenger. Kundin væntar eina góða persónliga kundatænastu í beinleiðis samskiftinum, og hesum mugu fyritøkur arbeiða við og í størri mun talgilda teirra samskiftismøguleikar.
Kanningar vísa, at vit hyggja eftir telefonini 150 ferðir um dagin, og at vit brúka í miðal 177 minuttir á telefonini hvønn dag. Fyritøkan má tí vera til staðar, har kundin er, og tá kundin er áhugaður.
Tað er sannlíkt, at ein størri partur av lýsingapengunum fer til talgildar og socialar miðlar, soleiðis at farið verður frá fjølsamskifti til beinleiðis samskifti við útvaldar bólkar.
Somuleiðis verður internetið meira visuelt. Hetta merkir, at fyritøkur skulu gera sjónbandaðar upptøkur og enntá eisini beinleiðis tilfar, sum fangar áhugan hjá kundanum. Her er kappingin millum Facebook, YouTube og Twitter, sum hava verið dugnalig at gera “live events”. Í 2017 verður møguleiki fyri lýsingarsteðgi í beinleiðis sendingum á Facebook, og hetta veitir enn ein møguleika fyri marknaðarføring hjá fyritøkum. YouTube er aftaná Google næststørsta leitimaskinan í heiminum, og eitt tað mest brúkta leitiorðið er “how to”. Hetta kann hjálpa kundanum at gerast betri til eitthvørt, og eisini her kann sjónband vera við til at selja eina vøru ella eitt brand.
Hóast talgildingina er framvegis neyðugt, at kundin merkir, at talan er um veruligar persónar aftanfyri vøruna ella fyritøkuna. Hetta merkir, at man skal seta og útbúgva fólk til røttu førleikarnar. Harnæst skal ábyrgdin av tí talgilda ikki latast einum persóni í fyritøkuni, men heldur fáa talgilding at vera eina felags uppgávu og menna ymiskar førleikar.
Samanumtikið kann sigast at 2017 fer at ganga skjótari enn 2016. Kappingin á sosialum miðlum verður størri, og krøvini til dygd og førleikar hjá fyritøkum skulu standa sína roynd.
Kelda: DI Business


text:
Róm 5,20
25. februar 2013
Men lógin kom aftrat, fyri at misgerðin kundi taka til; men har sum syndin tók til, har varð náðin enn meira ovurhonds ríklig,
Ein menniskja vil aldri av sær sjálvari royna og mótaka Guðs náði, fyrr enn eingin annar vegur er at finna. Guð elskar menniskjuni, upp á sama máta sum eisini Jósef veruliga elskaði brøður sínar, tá ið teir komu til Egyptaland; hann avgjørdi beinan vegin, at hann vildi vera náðigur móti teimum – men hann talaði tó strangliga til teirra, fongslaði teir og gjørdi teir óróligar; alt fyri at gera teirra hørðu hjørtu bleyt.
Upp á sama máta handlar Guð við okkum. Hann talar ikki strangliga til okkara, av tí at hann vil oyðileggja ella straffa okkum, men sum tað stendur í Róm 3,19 “alt tað, sum lógin sigur, tað talar hon til teirra, sum eru undir lógini, til tess at hvør muður skal verða teptur, og allur heimurin verða sekur fyri Guði,”
Lógin skal altso gera so at syndin og misgerðin skal taka til, ella økjast, so at vit mugu síggja, at vit eru sek yvir fyri Guði.
Paulus greiðir frá hvussu lógin ikki bara er sum eitt spegl, sum vísir ella avslørar okkara synd; nei, lógin framkallar og forstyrkir syndina, so at vit blíva enn meiri syndug: “Men tá ið syndin tók tilevni av boðorðinum, elvdi hon alskyns girnd fram í mær; tí at uttan lóg er syndin deyð. Eg livdi einaferð uttan lóg; men tá ið boðorðið kom, livnaði syndin við”
Róm 7,8 -9
Tann syndarin, sum fyrr var róligur og nøgdur við seg sjálvan, uppdagar tí, tá ið hann møtir lógini, hvussu syndin í honum livnar upp og blívur syndug út um øll mørk. Tað er lógin, sum virkar hettar. Lógin kom til – ikki fyri at vinna yvir syndini, men fyri at gera syndina størri. Tá ið tú ynskir at vera góður og heilagur, blívur tú kaldur og óndur; tá ið tú ynskir at vera mildur, blívur tú óður og bittur; tá ið tú vilt elska Guð, blívur tú líka glaður ella beint fram hatskur; tá ið tú vilt angra, ert tú kaldur og harður sum ein steinur. Lógin ger altso menniskjur syndug – ikki góð! Nemmiliga soleiðis virkar lógin, tá ið hon væl at merkja sleppur at gera sín gerning.
Spurningurin er so, hvussu tú handlar, tá ið tú upp á ongan máta følir teg verdugan til Guðs náði? Um ikki lógin hevur rakt teg djúpt nokk, vilt tú enn einaferð royna at troysta teg sjálvan við tínum religiøsiteti, gudiligheit, bøn og angri. Men um tú so gevur alt, sum tú eigur til tey fátaku, tænir øðrum við øllum tínum lívi, kempar innarliga og erligt móti syndini, ger kraftargerningar í Jesu navni – ja, so mást tú vita, at hann tó vil døma teg, um tú byggir tína trúgv á hettar. Tí at uppgáva Heilaga Andans er ikki at fáa teg til at blíva eitt betri menniskja, men at sannføra teg um ta synd, at tú ikki trýrt á Jesus. Fyrst tá ert tú klárur til at taka ímóti tínari rættvísi frá honum.
Hesa rættvísi hevur tú ikki soleiðis, at tú sært hana hjá tær sjálvum. Nei, hendan rættvísin er Jesus. Og hevur tú í trúnni fingið eyga á Jesus, soleiðis at tú lítur á at hann er deyður í staðin fyri teg, so skalt tú ikki doyggja tann dagin, sum tú fert her frá. Nei, tú skalt liva. Tí, sum Jesus sigur við Martu í Jóh.11,25-27: »Eg eri uppreisnin og lívið; tann, sum trýr á meg, skal liva, um hann so doyr; og hvør tann, sum livir og trýr á meg, skal aldri um ævir doyggja; trýrt tú hesum?«


text:
Vit vóru fýra “norðingar”, sum høvdu hætta okkum til suðuroyar at svimja tvørtur um Trongisvág. Vit vóru Evald, Kári, Gudmund og Áslakur, sum tóku hesa avbjóðing við góðum móti. Men tað var ikki nakar annar sum tók hesa avbjóðing í álvara, so tað vóru bara vit norðingarnir, sum lupu á sjógv kl.14.00 sunnudagin á Jóansøku.
Tað stóðu so um ikki annað trý fólk á kayini, tá vit lupu á sjógv. Tann eini av teimum var Palli, sum síðan segði “klárir! Go!”, og vit hildu av stað sum um onkur var í hølinum á okkum. Tað var sera skjót at Gudmund, sum væntandi legði seg fremst og Evald beint í hølinum á honum. Síðan komu Kári og Áslakur aftaná, lið um lið og onkuntíð uppi á hvørjum øðrum. Tað vísti seg at Trongisvágur var ov lítil til teir báðar. Men síðan fóru báðir at svimja eitt sindur skeivt, so at teir fóru frá hvør øðrum og tað vísti seg at rigga betri. Gudmundur svam sera væl og beint, við berum føtrum og hendrum, og í einari dragt sum Fat Bastard nokk hevði passa í. Men líka mikið, hann var fyrstur á mál við tíðini 10:10 og tað má sigast at vera sera gott. Síðan nart Evald við kaykantin og tað var 11 min og 43 sekund eftir at vit vóru byrjaðir. Nr. 3 var Áslakur sum rakti kayina eitt sindur betri enn Kári og var tí fyrri til málið, eftir at teir høvdu svomið framvið kayini eina løtu. Tíðirnar vóru ávíkavist 12:53 og 13:09, so munurin var ikki stórur. Hevði Kári havt svimjibrillur hevði hann møguliga klára Áslak. Kári var so mikið óheppin at hann breyt brillurnar tá hann leyp á sjógv.
Tað má eisini sigast at vit fingu bæði í posa og í sekk, tí vinningarnir vóru ikki lítlir. Gudmund vann eina ferð og Evald og Áslakur fingu 500 kr hvør. So nú kunnu tey sum ikki vóru við bara ergra seg. Annars høvdu norðingarnir ein fínan túr har suðri. Súkklurnar vóru við so tað var lagamanni at hyggja seg um á Tvøroyri og aðrastaðni. Eisini varð tíð til at fara inn á hotellið at fáa sær ein góðan bita. Ein góður túrur og ein góð venjingarlega, sum nokk fer at koma væl við nú tað styttist til Oyggjaleikir.
Vit høvdu súkklurnar við


text:
Altjóða talvkappingin Faroes Open endaði á Giljanesi á vestanstevnu í gjár. Sjey stórmeistarar og fimm altjóða meistarar hava verið millum teir 36 telvararnar í kappingin – útlendskir og føroyskir hvørt um annað. Fleiri av fremstu føroysku telvarunum vóru við, t.d. allir fimm, sum mannaðu okkara landslið í EM-kappingini á Kreta í fjør heyst.
Indiski stórmeistarin Srinath Narayanan var flúgvandi í Vágum og vann kappingina sannførandi. Helgi Dam Ziska, sum var styrkismettur sjálvurannar nummar tvey, endaði á deildum fjórða plássi við seks av níggju møguligum stigum. Helgi missir tvey ratingstig, talan var tí um miðarúrslit hjá okkara stórmeistara. Í níggjunda og síðsta umfari í gjár vann Helgi við svarta fólkinum á John Arna Nilssen.
Høgni Egilstoft Nielsen, sum nú hevur vunnið seg upp á styrkitalið 2400 sum triði føroyski telvari nakrantíð – Helgi og John Arni eru hinir – tapti í gjár fyri toppseedaða enska stórmeistaranum Gawain Jones. Úrslitið hjá Høgna rakk ikki til nakran IM-norm. Hjá føroysku topptelvarunum gekst yvirhøvur toluligt, men eingin gjørdi veruliga hol í sjógvin uttan kanska nakrir av teimum yngru. Nevnast kunnu Einar Gregersen úr Klaksvíkar Talvfelag, sum eitt nú vann á tilkomna danska stórmeistaranum Jens Kristiansen, og Suni í Horni Nielsen úr Sandavágs Talvfelag. Teir ganga báðir eini 70 ratingstig fram eftir kappingina.
Endaliga støðan:
-
GM Srinath Narayanan , India 2549, 7 stig
-
GM Vitaly Kunin, Týskland 2538, 6½
-
GM Gawain Jones, Ongland 2670, 6½
-
IM Maksim Vavulin, Russland, 2552, 6
-
GM Helgi Dam Ziska, Føroyar 2552, 6 stig
9. IM John Rødgård, Føroyar 2319, 5½
13. Høgni Egilstoft Nielsen, Føroyar 2397, 5
14. Rógvi Egilstoft Nielsen, Føroyar 2337, 5
15. IM John Arni Nilssen, Føroyar, 2301, 5 stig
Í alt 36 telvarar.


text:
Uppskot til ˙tbygging av havnalag ß Sundi. 1.400 metra bryggjukantur og 170.000 fermetra stˇrt °ki
Tjˇveldi Ý Tˇrshavnar břrß mŠlir til, at břrßi samtykkir at kanna m°guleikarnar at gera ta nřggju gˇshavnina Ý Tˇrshavnar kommunu inni ß Sundi.
Tjˇveldi heldur, at ta er ov tÝliga at fara undir at projektera Štlau havnar˙tbyggingina Ý Havn Ýt°kiliga, tÝ ongar kanningar eru gj°rdar arastani Ý kommununi.
Minnilutin Ý břrßnum skjřtur tÝ upp at kanna m°guleikarnir ß Sundi. Sund er Ý Tˇrshavnar kommunu og so nŠr Havnini, sum ta ber til. Sund verur eisini granni hjß komandi Skßlafjarartunnlinum.
Grˇt til ˙tbygging ß Sundi kann Štlandi fßast til vega har ß leiini, so eitt n˙ Glyvursnes verur spart. Verur grˇti ella ein partur fingin til vega ˙r undirsjˇvartunnlinum, verur kostnaurin helst lŠgri.
Verur gˇshavn gj°rd inni ß Sundi merkir ta, at Havnar břur sleppur undan ˇneyugari farmaferslu, i tß kann fara beinleiis til og frß Sundi landvegis og sjˇvegis ľ og skjˇtt verur oman til Havnar.
Somuleiis merkir hetta, at neyugt verur ikki at fylla seg longur ˙t ß streymasjˇgv Ý Nˇlsoyarfiri og byggja pakkhus og koyribrřr upp fyri Skansan og hansara grannalag yviri vi Strond.
Feramannahavn Ý Havn
Ber byggingin ß Sundi til, er hugsanin at varveita Eystara havnar°ki ß lei soleiis, sum ta n˙ er Ý vavi, vi dagf°ring av t.d. ytsta molanum, sum ongantÝ var gj°rdur liugur.
H°vusvirksemi ß Eystara havna°ki og Skansabryggjuni verur tß feramannafersla innanoyggja og ˙r ˙tlondum, sum ikki fer at koma nevnivert Ý bland vi gˇs og bingjur. Hinvegin gevur ta allar m°guleikar fyri rŠttiliga at halga seg feravinnuna Ý Tˇrshavnar havn og mibři.
Ta, sum kanna eigur at vera, er kostnaurin at gera atl°gubryggjur og havnarlag ß Sundi, og hvussu byggjast kann, so byrgt verur fyri tÝ s˙i , sum ß onkrari Štt sigst vera ein trupulleiki vi ta lÝtlu atl°guna, sum n˙ er ß Sundi.
Tjˇveldi hevur Ý havnarnevndini mŠlt til kanningar inni ß Sundi og lagt fram skitsuuppskot um Sund, sum er gj°rt av fˇlki vi fakligum f°rleika. Eftir hesi skitsu verur havnin skipa sum dokkst°ir fyri at sleppa undan s˙i. Dřpi verur 15 metur, so °ll skip kunna leggja at.
Havnabyggingarmßli kemur til vigerar Ý břrßnum n˙ hˇskv°ldi.
Břrßsmeirilutin skjřtur upp, at břrßi her og n˙ samtykkir at taka undir vi eini byggiskrß fyri ˙tbyggingina ß Eystara havnar°ki og Skansabryggjuni. Samstundis mŠlir samgongan břrßnum til at jßtta 6 miˇ krˇnur til at projektera hesa Štlan.
BÝligari og h°gligari gˇshavn ß Sundi
Tjˇveldi heldur, at hetta er at fara Ý so skjˇtt fram Ý einum so stˇrum og třandi mßli fyri Tˇrshavnar bř, har °ll loyvir ikki eru fingin enn, og broytta byggisamtyktin ikki er gˇkend av landsins myndugleikum.
TÝ verur mŠlt til at stega ß vi samtyktini um byggiskrß og projektering, mean hin m°guleikin fyri ˙tbygging, og kanska arir vi, verur kannaur og lřstur ˙t Ý Šsir.
═ vigerini higartil hevur Tˇrshavnar havn einans lati gera Ýt°kiligar kanningar til tess at ˙tbyggja verandi havn og als ikki norti vi arar m°guleikar. Ongar dagf°rdar dygdarkanningar av umst°um at byggja eru gj°rdar fyri onnur umrßi enn Skansabryggjuna og Eystara havnar°ki, n˙ arbeitt hevur veri vi ˙tbyggingini.
Ta kann koma Havnini dřrt at standa ikki at umrßa seg nˇg vŠl, og tÝ er hetta uppskot lagt fram. Fyrimunirnir kunnu vera nˇgvir. Eitt n˙ slepst undan at oyileggja tann třdningarmikla havnarfrontin, andlit okkara ˙t eftir og inneftir.
Ein slÝk havn ß Sundi verur helst bÝligari enn tann, sum n˙ liggur Ý kortunum. T˙ kanst fßa nˇgv longri atl°gusÝu fyri smŠrri pengar ß Sundi, og frÝtt er fyri at gera plßss til havnarlag uppi ß landi. M°guleikin, sum vÝst verur ß, er at byggja eystur frß n˙verandi atl°gu ß Sundi mˇti Kallanesi.
Fyri 300-400 miˇ kr kunnu her fßast ˙r 900 upp Ý 1400 metrar av nřggjum atl°guplßssi Ýmˇti teimum 700 metrunum, sum fßast burtur ˙r at vÝka Skansabryggjuna og grannalag fyri Ý minsta lagi 450 miˇ kr ľ helst munandi meir. ┴ Sundi eru eisini gˇir m°guleikar at byggja ˙t. Ta er munur ß.
Gˇ havnarviurskifti umrßandi
Tjˇveldi Ý břrßnum heldur, at ta er umrßandi, at Tˇrshavnar kommuna sum mist°an Ý F°royum hevur gˇ og tÝarhˇskandi havnarviurskifti. Tˇrshavnar havn hevur sÝani Ý 1920unum havt alstˇran třdning fyri břin og fˇlki, her břr. Ta eigur hon eisini at hava Ý framtÝini.
Havnarviurskiftini eru javnt og samt ˙tbygd eftir t°rvinum. Ta eiga tey framvegis at vera. Men tÝir broytast. Ta gera m°guleikarnir fyri havnarger eisini.
Her er vÝst ß ein m°guleika, sum vit mŠla til at hyggja gj°lla at, ßrenn havnin kanska forbyggir seg Ý Havn. Hv°r veit ľ kanska verur j˙st Sund sum frßlÝur tann altjˇa havnin, sum lřst hevur veri eftir.
Jˇgvan Arge
Marin Katrina Frřdal
Jßkup Dam
břrßslimir fyri Tjˇveldi
---


text:
Altjóða Down Syndrom-dagur
Altjóða Down Syndrom-dagur er í dag, 21. mars, og kvinnurnar hjá 07 Vestur markeraðu dagin, eins og túsundtals onnur, við at mála neglirnar bláar.
Tað er Sameindu Tjóðir, ið hevur valt 21. mars til altjóða Down Syndrom dag, fyri at markera, at borgarar við Down Syndrom hava fullan rætt at liva og virka í øllum okkara samfelag, á jøvnum føti við onnur.
Dagurin er hildin síðan 2012, og er júst 21. mars er valdur fyri tí Down Syndrom er orsaka av einum av trimum møguligum feilum í kromosom nr. 21. Tað merkir, at fólk við Down Syndrom hava 47 kromosom, í mun til 46 hjá øðrum.


text:
11. Mar 2012
Fyrsti foreldrafundurin, ið ungdómsnevndin skipar í ár var fyri foreldur at smádreingjum (U14) og dreingjum (U16) í SÍF-húsinum í gjár. Sera góð undirtøka var, eisini fyri uttanlandaferð í summar. Nevnd var skipað at taka sær av ferðini. Limagjald var eisini goldið...
07. Mar 2012
Leygarmorgunin kl. 10 verður foreldrafundur fyri foreldrum at dreingjum á smádreingja- og dreingjaliðinum. Fundurin verður í SÍF-húsinum. Á skránni vera ymisk viðurskifti, harímillum uttanlandaferð. Foreldur vera eisini biðin um at taka limagjaldið á kr. 400 við. Longu í fjør var...
03. Mar 2012
Nevndin í 07 Vestur hevur valt at umskipa seg eitt lítið sindur á fíggjarøkinum. Eivin Jacobsen, ið áður var valdur sum peningarøkil hevur latið hesa stóru uppgávu frá sær, so tað verður Jóhan F. á Ørg, ið eisini er bókhaldari felagsins, ið skal...
01. Mar 2012
Beint eftir aðalfundin í kvøld, hevði nýggja nevndin fyrsta fundin, har eittans punkt var á skránni, nevniliga at skipa nevndina. Eftir stutt orðaskifti, skipaði nevndin seg soleiðis: Heðin Jørgensen heldur fram sum formaður. Jarnhold Nattestad tekur við...
01. Mar 2012
Í kvøld var 5. regluligi aðalfundur 07 Vestur hildin, hesa ferð í 07 Vestur-húsinum við vøllin á Dungasandi. Nakað av fólki var komið saman lagið var gott! Niðanfyri kann fundarfrásøgn við formannsfrásøgn lesast. Aðalfundur 2012 1. marts...
27. Feb 2012
Drigið hevur verið ímillum málpartabrøvini. Hepnið vinnarin av eini flogferð við Atlantic Airways gjørdist Sunrid Nielsen í Sandavági. Vit ynskja Sunrid hjartaliga tillukku við vinninginum! ...
23. Feb 2012
Brasilska heimasíðan globoesporte.globo.com hevur júst lagt eina grein um Silva og 07 Vestur út. Silva greiðir frá hvussu hann endaði í Føroyum eftir at hann flutti frá ungdómsdeildini í Botafogo, og endar við at greiða frá lívinum í Føroyum og menningina av teimum...
21. Feb 2012
Í dag er eisini komið á mál við avtalu millum 07 Vestur og SÍF, ið inniber at yngstu deildirnar í Sandavági eisini koma at leika í navni og búna 07 Vestur. Silva hevur verið venjari fyri øllum teimum yngstu í Sandavági, og arbeitt...


text:
Kelda: us.fo
Loyvið kann veitast sambært § 5 stk. 2 í løgtingslóg nr. 59 frá 7. juni 2007 við seinni broytingum um framleiðslu, flutning og veiting av ravmagni.
Umhvørvisstovan kann velja ikki at veita nakað loyvi og kann somuleiðis gera av at veita eitt loyvi minni enn 18 MW.
Umsóknarblað og nærri upplýsingar
Umsóknarblað fæst á Orku á Umhvørvisstovuni, har nærri treytir fyri at kunna søkja eru lýstar.
Eru spurningar ber til at tosa við Ara Johanneson, ráðgeva á Orku á Umhvørvisstovuni, tlf. 282860.
Umsóknarfreistin er 1. august 2019.
Umsóknir skulu sendast til: Umhvørvisstovan, Traðagøta 38, Postboks 2048 FO-165 Argir


text:
Nevndin hevur seinastu tíðina arbeitt við at gera liðugt eitt uppskot til hoyringar um ein nýggjan bygnað av Føroya Pedagogfelag. Uppskotið til nýggjan bygnað byggir í høvuðsheitum á tað arbeiðið, sum bólkarnir løgdu fram fyri aðalfundinum í 2017, umframt greiningina av Føroya Pedagogfelag, sum Regin Berg hevur gjørt. Bólkarnir arbeiddu við evnunum: Limarøkt, sjónliggerðan av … Continue reading Uppskot til nýggjan bygnað í Pedagogfelagnum
Samrøður um námsfrøði
Komandi mánaðirnir verða "Samrøður um námsfrøði"-tiltøk á breddanum hjá nevndini hjá Føroya Pedagogfelag. Leisturin verður upplegg frá fakfólkum, sum vit síðani hava samrøður og kjak um. Endamálið við tiltøkunum er at styrkja okkara egnu fakligu førleikar og seta orð á okkara námsfrøðiliga yrki. Tankin um tiltøkini sprettir millum annað úr fakliga bólkaarbeiðnum um hvussu vit … Continue reading Samrøður um námsfrøði
8 av 10 ynskja útbúgving norðanfyri
Føroya Pedagogfelag hevur gjørt eina kanning millum hjálparfólkini í felagnum, í samband við nýggju ætlaðu námsfrøðiligur atstøðingur útbúgvingina til hjálparfólk á námsfrøðiliga starvsøkinum. Pedagogfelagið hevur millum annað spurt limirnar um áhuga og møguleikar fyri at lesa víðari, hví tey vilja lesa víðari, og hvar tey ynskja útbúgvingina staðsetta. Úrslitið av kanningini vísur, at umleið … Continue reading 8 av 10 ynskja útbúgving norðanfyri
Hvørjum gagnar staðseting av útbúgving
Vit í Føroya Pedagogfelag fegnast stórliga um, at útbúgving til hjálparfólk á námsfrøðiliga økinum eftir ætlan longu verður klár í januar 2019. Útbúgvingin kann geva hjálparfólkum ein góðan møguleika at ogna sær fakliga vitan og kanska betra sínar fakligu førleikar. Gevur útbúgvingin sum námsfrøðiligur atstøðingur eisini atgongd til námsfrøðiligu útbúgvingina á Fróðskaparsetrinum, sum Pedagogfelagið hevur … Continue reading Hvørjum gagnar staðseting av útbúgving


text:
Pætur Hjalmar Evensson 09.10.2018 (19:00)
Spakin settur í til rennibreytina
Verkætlanin at byggja rennibreyt við Másheygg í Klaksvík hevur verið á arbeiðsborðunum í nøkur ár nú, og í dag varð eitt stórt fet tikið fram á leið, tá Jógvan Skorheim, borgarstjóri setti fyrsta spakan í.
Nógv fólk vóru komin til hátíðarløtuna. Serliga var umboðanin frá Treysti eyðsýnd. Frøin var stór, kanska serliga hjá Guttormi Sørensen, sum umboð fyri Treysti hevur verið partur av arbeiðinum frá byrjan.
Niðanfyri er røðan, sum Signhild V. Johannesen, varaborgarstjóri og forkvinna í Mentanarnevndini helt:
"Góðu tit øll!
“So far so good”, siga vit um okkurt, sum hevur tikið langa tíð, men spakuliga, stig fyri stig arbeiðir seg á mál. Ikki tí at rennibreytin er seinkað av politiskum vilja, men ein slík verkætlan krevur nógva fyrireiking, alt frá ognartøku til, hvussu verkætlanin endaliga skal síggja út.
Alt hetta, saman við nógva virkseminum í samfelagnum, hevur verið við til, at útgrevsturin og arbeiðið við rennibreytini ikki er byrjað.
Men í dag er dagurin. Dagurin har byrjað verður uppá verkætlanina, vit øll hava bíðað í spenningi eftir.
Havi eftirhondini nevnt rennibreytina fleiri ferðir í greinum og talum seinastu árini.
Tað tolir at verða sagt enn einaferð, at hendan verkætlanin skal ikki út at finna sær brúkarar, nei brúkararnir eru her, tað eru tú og eg, tað eru øll tit, vit dagliga síggja renna runt um í býnum.
Tað, at umstøður og karmar eru til staðar, vil gera, at alt fleiri koma við í hópin av íðkarum.
Í Góðan morgun Føroyar sendingini 4. oktober varð tosað um venjing sum part av viðgerð.
Kommunulækni og granskari komu við teirra útsøgn um týdningin av at halda kroppin virknan. At venjing eigur at vera partur av læknaligu viðgerðini.
Hetta kenna tit í felagnum Treysti alt til, at venjing hjálpir kropsliga og sálarliga uppá lívsgóðskuna. So hetta er nakað vit eiga at arbeiða meira við, ein win win støða fyri land og fólk.
Vit renna á stevnum, vit renna frá kirkju til kirkju og vit renna árliga ½ marathon. Alt hetta er flott og gott. Men við øllum teimum krøvum, okkum verður sett í dagsins samfelag, mugu vit ikki gloyma at steðga á.
Steðga líka, verið still, hoyrið náttúruna og hoyrið, hvat vit sum menniskju vilja. Gevið hvør øðrum ans, elskið og verjið umstøðurnar, okkum eru liti til.
Nú heystið av álvara er byrjað, kunnu vit staðfesta, at sum vit sáa, soleiðis heysta vit.
Í sálminum hjá Robert Joensen, Nú Hvítna tindar fjøllum á, ljóðar eitt ørindi soleiðis.
Har sátur stóðu fram við á,
Er alt nú snøgt og nakið,
Og epli, røtur, hvørt eitt strá
Er komið undir takið.
Í dag heysta vit fruktirnar av viljanum hjá býráðnum og dreymum og ynskjum hjá mongum. Ein verkætlan er nú á gáttini til veruleikan.
Samanhald, venjing og virðing er alt við til, at vit fáa eina betri lívsgóðsku og eitt betri samfelag.
Til tykkum øll ið hava bíðað í tolni, takk fyri tolsemið, takk fyri íkastið og takk fyri, at tit eru her.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
KLASSAFELØG
Landsstýrismaðurin kann við nærri ásettum treytum løggilda klassafeløg, aðrar fyritøkur ella einstaklingar við nøktandi førleika til at sýna skip vegna Sjóvinnustýrið og við ábyrgd mótvegis Sjóvinnustýrinum.
Ásett er, at skip 24 metrar og longri skulu vera í klassa. Hetta merkir, at klassin útinnir flestu sýn vegna Sjóvinnustýrið. Hetta er galdandi bæði fyri nýbygningar, innflutt skip og verandi skip í vinnu, ið eru undir regluligum eftirliti.
Sjóvinnustýrið sýnar smærri skip. Í flestu førum ger Sjóvinnustýrið eisini kanningar umborð á skipum, sum ætlandi skulu skrásetast undir føroyskum flaggi.
Út yvir at veita løggildi til klassafeløg at fremja sýn, hevur Sjóvinnustýrið eisini veitt løggildi til feløg og einstaklingar, sum hava servitan innan ávís øki, t.d. ravmagn, radio, eldsløkkiútgerð, uppmáting av skipum, lyfti- og lossiútgerð, máting av larmi v.m.
Tá skipið er sýnað, antin av Sjóvinnustýrinum ella klassa, verða neyðug loyvisbrøv givin, eisini siglingarloyvi. Um so er, at tað í sambandi við sýn umborð verður komið eftir, at viðurskifti umborð eru í stríð við lógina, verða boð givin um at rætta feilin, antin beinanvegin ella við tíðarfreist. Í ringasta føri kann Sjóvinnustýrið taka aftur siglingarloyvið frá skipinum.
Sjóvinnustýrið hevur sáttmála við hesi klassafeløg um at sýna skip vegna føroyska sjóvinnumyndugleikan:
Det Norske Veritas
Lloyd's Register of Shipping
Bureau Veritas
Germanischer Lloyd
American Bureau of Shipping (ABS)
Nippon Kaiji Kyokai
Rina


text:
Týsdagin skrivaðu Landsverk og El-Service undir sínamillum sáttmála til veiting av nýggjari el-og trygdarskipan í Sumbiartunlinum.
Avtalan millum Landsverk og P/F El-Service á Skála fevnir um at seta upp ljós og trygdarútgerð í Sumbiartunlinum, sum fer at vera á sama støði sum í Viðareiðistunlinum. Tað vil siga við ljósi, neyðljósi, trygdarskápum við telefonum og eldsløkkjarum, CO- og NO-mátarar (til mátingar av vandamiklum gassum úr akførum), vakmyndatólum, stoppljósum og bummum. Harumframt verður sett upp ein sonevnd SRO-skipan, ið er ein trygdarskipan, sum tryggjar beinleiðis samband við Landsverk og Alarmsentralin hjá politinum umvegis alarm og sjálvvirkandi steinging av tunlinum.
Trygdaarbeiðið í Sumbiartunlinum verður gjørt í byggistigum yvir nøkur ár, og tíðarætlanin er treytað av, í hvønn mun játtan verður á fíggjarlógini til uppgávuna. Til arbeiðið verða í ár nýttar 1,0 miljón krónur, ið fara til at gera teknikkhús og fáa lagt inn streym í tunlinum til fartelefonskipanina, sum Føroya Tele fer at seta upp í ár.
Sumbiartunnilin, sum varð tikin í nýtslu 1997, er við sínum 3.240 metrum longsti landtunnil í Føroyum.


text:
Gongutúrurin á páskum í ár var langa fríggjadag. Vit møttust á Lambafelli klokkan 10. Hetta er níggjunda ferðin at vit hittast á henda hátt. Útvið hálvthundrað fólk vóru í gonguni, sum fór eystureftir í góða kavaveðrinum.
Ávegis oman móti Ánni við Grøv, sigur Lis Mortensen frá um sjónligu rivuna í lendinum, sum hevur givið ánni navn. Í 1960'unum, tá eg var grønur skóti, vóru vit við Kára Olsen í telti á hesum staði, sum sæst á myndini niðanfyri. Patruljan æt Ørnin og vit ruddaðu altíð eftir okkum. Men tað gera ikki øll. Á sama bakkanum liggur í dag toppurin av einum Jøtul ovni og nakrar ristir at grilla á.
Búi Brattaberg, sum var við í ferðalagnum, fortaldi at pápi hansara, Árni, var við at gera Oyggjarvegin, sum var liðugur í 1966. Bergið, har vegurin fer um Sundsháls og Syðradalsskarð og sker seg gjøgnum klettin, fekk tí navnið Brattaberg.
Áki Davidsen og Turið Joensen standa á einum kletti við mongu elektrisku installatiónirnar við Gellingarklett á Húsareyni.
Við Nólsoynni aftast og vatnverkinum í Villingadali undir okkum, settust vit at eta ein bita. Kalt var og eitt lítið lot. Við kommunala vatnverkinum í baksýni kom ein hundrað ára Tór Bjór væl við.
Fleiri magnetiskir steinar eru í haganum. Her er tað Gundur Mortensen, ið roynir skótakumpassina kring Gellingarklett. Sum sæst, er kumpassin trill rund.
Komin longur oman í Villingadal, framvið Fransatoftum og nærri Hoydalsá, kyndi Jón Kragesten bál eftir bestu skótaforskriftum. Fleiri høvdu eitt træsprek við, so væl bar til at gera bál úti í haganum.
Innan vit gingu longur oman í Villingadal, var stund at taka enn eina felagsmynd upp mótu stóra klettinum, sum tey djarvastu børnini sum ongan ting kluvu upp á. Tá vendi eg mær burtur.
Við Stórutjørn, uppi á Vatnaskørðum, er útsýnið yvir Nólsoynna sjáldsamt. Tú kennir teg sum í Hetlandi.
Nú nærkast vit sivilisatiónini í høvuðsstaðnum. Markið millum náttúru og mentan er altíð hugtakandi at eygleiða. Mentan merkir í roynd og veru 'órørd náttúra, har mannhond hevur verið'.
So eru vit komin til Hoydalsáarbakkan. Ein perla, sum rennur heilt oman á Boðanes, har gongutúrur okkara endar innan vit sessast hjá Jón og Augustu í Tórsbyrgi. Í baksýni sæst Nólsoyggin og mitt í myndini hómast spírið á tekjuni hjá Petur Nolsøe, har vit sóu ein páfugl í túninum.
Hoydalsá sker seg gjøgnum býarmyndir og býarsøgu í Havn. Her eru vit undir Vegnum Langa, niðan fyri Ternurygg. Fleiri av gomlu summarhúsunum fram við ánni eru illa farin. Tey áttu at verið boðin fólki, sum eru fús at umvæla og umsita hesi fittu hús, sum fyrr vóru so hugnalig og ikki minst alternativ. Í dag eru tey ein skendsil.
Eftir ein bita undir Svartafossi, endaði páskatúrurin 2010 her. Vit eru heiman fyri Boðanes, niðan fyri tyrlupallin yvir við Strond, við Stongini í baksýni. Kanska eitir hon so, tú hon steingir fyri illveðri millum Stong og Eystnes. Eftir ein góðan gongutúr í skiftandi veðri og lendi í fimm tímar, fóru vit inn til Augustu og Jón, sum bjóðaðu suppu, breyð og felagssang í Tórsbyrgi 28.


text:
Árni Gregersen, ting.fo 27.04.2016 (00:44)
Uppskot um at samkynd kunnu giftast samtykt
Heðin Mortensen, Javnaðarflokkurin, tók sítt uppskot um fólkaatkvøðu aftur, men tað kom kortini til atkvøðugreiðslu. Tann skeyt Bill justinussen upp eftir, at Heðin Mortensen hevði tikið uppskotið aftur.
Málið fall kortini og í staðin fyri samtykti tingið at samtykkja uppskotið um at samkynd kundu giftast við 19 atkvøðum fyri og 14 ímóti.
Heðin Mortensen atkvøddi fyri uppskotinum og tað gjørdu teir báðir sambandstingmennirnir, Magni Laksáfoss og Edmund Joensen eisini-
Lógvabrestir vóru millum áhoyrarnar í tingsalinum, tá ið atkvøðugreiðslan var liðug, men hetta var bert næstsíðstu ferð atkvøtt var um málið.
Málið skal hava 3. og endaligu viðgerðina.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Eirikur Lindenskov 12.01.2018 (23:27)
Landsliðið heiðrar Hera
Í dag fylti legendariski frásøgumaðurin og undirhaldarin, Heri Á. Simonsen fimmti. Hann hevur verið trúgvur ítróttarfrásøgumaður á Rás2, í Sosialinum, á in.fo, hjá B36 og ikki minst hjá landsliðunum.
Í dag hevur honbóltslandsliðið, sum er í kapping í Italia, heiðrað Hera Á. Simonsen - sum tit síggja við at trýsta á pílin á myndini.
Og her er heilsanin til Hera frá starvsfeløgum í Miðlahúsinum:
----------
Heri Á. Simonsen fimmti
Í dag – fríggjadagin 12. januar fyllir kendi havnarmaðurin Heri Simonsen í Havn 50 ár.
Heri er kendur sum skemtari, hermari og undirhaldari og sum útvarpsvertur á Rás2. Hann skrivar greinar fyri in.fo, umframt at hann er kendur sum stadionspeakari hjá B36 og á Tórsvølli, tá landsdystir eru. Nógv minnast hann eisini frá sendingunum »Loynimyndir« í Sjónvarpinum í 1994 – og mong munnu hava upplivað Hera herma í veitslum. Eisini kryddar hann javnan facebook við stuttligum og orðkringum viðmerkingum.
Heri er havnarmaður. Hann er føddur í 1968 í Esbjerg, sonur Ingu, f. Gunnarsson, úr Havn, og Árna Simonsen, sála, úr Fuglafirði. Frá 1969¬70 búði familjan í Runavík og frá 1970-75 í Havn. Tey búðu í Manitsoq í Grønlandi frá 1975 til 1978, tá tey fluttu aftur til Havnar.
Eftir loknan barnaskúla og framhaldsdeild á Venjingarskúlanum og í Grønlandi, tók Heri HF-prógv í Hoydølum í 1986.
Fyrst í 90-unum var hann á málskúla í Onglandi og á háskúla í Danmark. Frá 1995-96 gekk hann á Norðurlendska Fólkaháskúlanum í Kungälv í Svøríki og á Medieháskúlanum í Kristiansand í Noregi frá 1996-97.
Heri hevur arbeitt sum postmaður í Havn í tveimum tíðarskeiðum, frá 1987-1994 og frá 1997-2007. Hann var álitismaður og varaálitismaður hjá postboðsbólkinum í Havn í fleiri ár og var eisini fyrsti tiltakslimur og virkandi nevndarlimur í nevndini hjá Føroya Postfelag í nøkur ár.
Í føroyskum fótbólti er tað B36, sum stendur hansara hjarta næst og í enskum fótbólti er tað Machester United. Hann er ein av stovnarunum av føroyska fjepparafelagnum hjá Machester United.
Hjá okkum starvsfeløgum í Miðlahúsinum er Heri ein hollur, góður og hjartaligur vinur. Stuttligur er Heri sum fáur – og ómetaligu góðu evnini at herma koma mangan til sjóndar á arbeiðsplássinum, bæði í gaman og álvara.
Góði Heri! Vit starvsfelagar ynskja tær so hjartaliga tillukku við teimum hálvthundrað í dag og bestu eydnu framyvir, frægi vinur okkara!
Heilsan starvsfelagar
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Signhild Joensen er bara drottningin innan Føroyskari svimjing í løtuni og tað staðfesti hon í 200 metur rygg, har hon kom á mál heili 11 sekund fyrr enn nummar tvey við tíðini 2:17.80, nummar tvey gjørdist vinkonan Sára R. Nysted, hon hevði tíðina 2:28.75 og nummar trý gjørdist Eyðrið Mortensen úr Havnar Svimjifelag við tíðini 2:33.64.
Tíðin var ikki ein av teimum bestu hjá Signhild, men hetta var triðju dagurin á FM 2018 og hon hevur svomið nógvar kappingar og liðkappingar, so man kann ikki væntað, at hon slær Føroyskt met í hvørjari kapping.
Stórt tillukku Signhild, tú ert bara best.
SáH


text:
Norski fiskimálaráðharrin hevur havt sín fyrsta fund við nýggja ES-kommisserin í fiskivinnumálum, Marmenu Vella. Á dagsskránni var serliga spurningurin um betri marknaðaratgongd fyri norskar fiskivørur sum verða seldar til ES. Vella var samdur við norska ráðharranum, at tørvur var á at gera verandi avtalur um marknaðaratgongd fyri norskar fiskavørur einfaldari enn tær eru í dag. Norski fiskimálaráðharrin er tí bjartskygdur um, at tað nú fer at bera til, at fáa eina betri avtalu við ES um fiskavørurnar.
Norski fiskimálaráðharrin vísti á, at Noreg í dag hevur yvir 50 ymiskar kvotuavtalur við ES, har tað er tollfrælsi upp til eina ávísa nøgd. Hetta er tungt hjá norskari vinnu at fyrihalda seg til í tí dagliga. Hesar avtalur fóru tó úr gildi í apríl 2014 og tí hevur norska útflutningsvinnan rindað toll, meðan samráðst hevur verið um eina nýggja avtalu. Partarnir hava staðið langt frá hvørjum øðrum, men nú eru so útlit til eina betri avtalu fyri norska útflutningsvinnu.
Kelda: kyst.no


text:
Heim
Vunnu 4-2 á Eiði
NSÍ vann á Eiði í dag. Nú eru vit á 3 plássi, og Evropa Leage luttøkan er tryggja fyri komandi…
1 deild! NSÍ hølvaði Víking av, vunnu 8-0!
1 deild hjá NSÍ hevur í kvøld spælt ímóti Víkingi. Úrslitið talar fyri seg, NSÍ vann dystin 8-0. Hesir…
1 deild! NSÍ hølvaði Víking av, vunnu 8-0!
1 deild hjá NSÍ hevur í kvøld spælt ímóti Víkingi. Úrslitið talar fyri seg, NSÍ vann dystin 8-0. Hesir…
Triðbesta liðið skrivar søgu
Fyri fyrstu ferð í nýggjari tíð – møguliga nakrantíð – er triðbesta liðið hjá NSÍ flutt upp. Hetta merkir, at…
U18: Dávid á Roykheyggi sendi NSÍ í finaluna í yvirtíðini!
Lagt varð upp til eina spennandi hálvfinalu, tá evnaríku U18-liðini hjá NSÍ og B36 brustu saman við Løkin. NSÍ sat…
Kvinnur byrja venjingina i morgin
NSÍ hevur teknað tvey kvinnulið á hálvum vølli í ár. Venjingin byrjar vid Løkin í annaðkvøld kl 19.30.
Kappingarskrá: Old Boys + 45
Soleiðis spæla Old Boys +45 hjá NSÍ í ár. Tit síggjar tær fýra innleiðandi kappingarnar niðanfyri.
Djóni Nolsøe Joensen: – Glyvra-plen, okkara paradís á jørð!
Komin í 40’ini er ikki frítt, at tankar mangan leita aftur har til sum alt upprunaliga byrjaði. Har sum ein…
Tillukku: Articon ársins virki
Articon er ein at stuðlunum hjá NSÍ. Articon er kosið sum ársins virki í 2018. NSÍ eru stoltir av at…
Maria Vinjardsdóttir úttikin til U15 Landsliði
Maria Vinjardsdóttir úttikin til U15 Landsliði Landsliði fer til Copa Sant Vincent í Barcelona til eina kapping tann 2 Okt.…
Smápiltar, Piltar og Gentur 14-17 leygardagin
Leygardagin vóru aftur nógvir dystir á skránni. Adrian Dalsá tók hesar myndirnar av dystum hjá smápiltum, piltum og gentur 14-17.…
U12-Dreingir: NSÍa vann silvur í FM-bólkinum
Endaumfarið hjá U12-dreingjum varð spælt í dag. Bólkur A1 varð spældur við Løkin í Runavík, og her varð spælt um…
U14 dreingir hjá NSÌ í steypafinaluni!
U14 liði hjá NSÌ megnaði týskvøldið at leika seg í steypafinaluna. Dysturin var ímóti EB-Streymi, og vunnu okkara røsku dreingir…
U16a hjá NSÍ liggja á odda
Fyrstu 4 dystirnir í landskappingini eru avgreiddir, og okkara dreingir hava vunnið allar sínar dystir og liggja á odda í…
U12 Gentur vunnu sín bólk
U12- genturnar spældu leygardagin seinasta umfarið í Gøtu. Tær spældu tveir dystir, ið báðir endaðu við javnleiki 1-1. Bjørk Nolsøe…
Gentur U14: Byrja at venja fríggjadagin
Hervið verður heitt á allar gentur (føddar 2001 & 2002), ið hava áhuga fyri fótbólti, um at møta við Løkin…
Smápiltar, Piltar og Gentur 14-17 leygardagin
Leygardagin vóru aftur nógvir dystir á skránni. Adrian Dalsá tók hesar myndirnar av dystum hjá smápiltum, piltum og gentur 14-17.…
Raskar U8-gentur á Eiði
Hvørt vikuskifti spæla fleiri hundrað NSÍ-arar dystir kring landið. Í morgun spældu okkara góðu U8-gentur kapping á Eiði. Tær vóru…
Børn undir skúlaaldur byrja í dag
Í dag, mikudagin 27. apríl, byrjar venjingin fyri børnum undir skúlaaldur. Vant verður á vøllinum við Løkin kl. 16-17. Minnist…


text:
Vøkstur í 23 kommunum – stendur í stað ella minkar í 6
Nógv størsti vøksturin í tali er í Tórshavnar kommunu við 282 fólkum, ið er 38% av fólkavøkstrinum fyri alt landið. Men her skal minnast til, at í Tórshavnar kommunu búgva 42% av fólkinum, so kommunan fær ein minni part av fólkavøkstrinum enn restin av landinum tilsamans.
Av størri kommununum er annars størsti vøkstur í Klaksvíkar kommunu við 71 fólkum ella 1,4%, ið er nakað niðan fyri landsmiðal á 1,5%. Lutfalsliga var vøksturin serstakliga stórur í Sjóvar og Sørvágs kommunum við ávikavist 5% og 4,7%. Størsta minkingin er í Hovs og Hvalbiar kommunum.


text:
Lærarar hjá 7.B
Flokslærari:
Niklas Fríðrikur Joensen (NJ)
niklas.fridrikur.joensen@skulin.fo & niklasfjoensen@gmail.com
Telf: 253982
Lærarar floksins:
Niklas Fríðrikur Joensen (NJ) - støddfrøði, alis- og evnafrøði, lívfrøði og ítrótt.
Símun Joensen (SJ) - føroyskt, landafrøði, søga/samtíð og samfelagsfrøði.
Maria Vitalis Hansen (MH) - danskt.
Durtia Jacobsen (DJ) - enskt og kristni.
Lív Reinert Nielsen (LN) - ítrótt.
Hans Nielsen (HN) - handaverk og list.
Hildur Steingrímsdóttir (HI) - handaverk og list
Elly Johannesen (EJ) - handaverk og list


text:
Námsætlan sum Word-fíla:
Námsætlan fyri evnafrøði á C stigi
1. Samleiki
Alt livandi og eisini alt tað materiella, vit menniskju hava og vilja hava, er gjørt av evnum, sum kunnu umgerast við evnafrøðiligum reaktiónum. Evnafrøðingurin kannar og greinar eginleikar hjá evnum og fortreytirnar fyri, at hesi kunnu umgerast.
Sum vísindagrein hevur evnafrøðin ein týðandi leiklut, serliga tá ið talan er um at skilja og at skapa framburð í sambandi við t.d. biotøkni, nanotøkni, nýggj materiali, heilivág og matvøruframleiðslu. Evnafrøðilig gransking hevur tí ein avgerandi leiklut í tilveruni hjá einstaka menniskjanum, og harumframt í tí tøkniliga og búskaparliga framburðinum í samfelagnum. Evnafrøðilig gransking hevur eisini stóran týdning í sambandi við, at ætlanin um burðardyggan framburð verður borin á mál.
Í samspæli við aðrar lærugreinar er evnafrøði sum náttúruvísindalig lærugrein við til at fremja framburð í nýtíðar heimsmyndini.
Fatan av hugtøkum og evnafrøðiligari vitan mennist gjøgnum sampælið millum eygleiðingar og royndir øðrumegin og ástøði og myndlagerð hinumegin. Henda sínámillum ávirkan er týdningarmikil fyri undirvísingina í evnafrøði.
2. Endamál
Í evnafrøði á C-stigi fær næmingurin innlit í háttaløg, hugtøk og lógir í lærugreinini, vitan um og fatan av, at øll evni eru bygd upp av atomum.
Næmingurin fær vitan um týðandi evni og eginleikar teirra, umframt eina fatan av samfelagsliga og tøkniliga týdninginum, evnafrøðin hevur, bæði í dag og í søguligum høpi. Arbeiðið við lærugreinini gevur næmingunum eina fatan av, at evnafrøðilig vitan og nýskapan verða nýtt til gagns fyri menniskjað og náttúruna, men at óhóskandi nýtsla av evnum kann skaða bæði heilsu og umhvørvi.
Í undirvísingini í evnafrøði á C-stigi fær næmingurin kunnleika til náttúruvísindaligan hugsanarhátt og háttalag. Tað kvantitativa sjónarmiðið er av stórum týdningi, og næmingurin fær innlit í, at evnafrøði í samspæli við aðrar lærugreinar kann lýsa og loysa trupulleikar. Einstaki næmingurin verður sostatt førur fyri at fara grundandi og ábyrgdarfult fram í sambandi við ítøkilig greiðsluevni av náttúruvísindaligum slag.
Næmingurin ognar sær lestrarførleika í arbeiði sínum í lærugreinini, sum leggur støði undir framhaldandi náttúruvísindaligum lestri.
3. Stig og tímatal
Undirvísingin í evnafrøði á C-stigi fevnir um 75 klokkutímar.
4. Øki
Fakliga innihaldið í lærugreinini er lutað sundur í kjarnaøki og ískoytisøki. Kjarnaøki eru kravd øki, ið fevna um umleið 80% av klokkutímatalinum á hvørjum floksstigi. Ískoytisøki eru valfrí øki, sum lærari og næmingar í einstaka flokkinum velja í felag. Ískoytisøki fevna um umleið 20% av klokkutímatalinum á hvørjum floksstigi. Næmingurin fer til munnliga próvtøku, bæði í kjarnaøkjum og ískoytisøkjum.
Kjarnaøki
Kjarnaøkini í evnafrøði á C-stigi eru at skilja sum tað mest neyðuga fyri, at stigið í lærugreinini skal verða rokkið. Námsætlanin lýsir gongdina frá 0 til C. Evnafrøði C gevur møguleika at taka evnafrøði á B-stigi 1 ára gongd ella evnafrøði á A-stigi 2 ára gongd.
Somu kjarnaøki eru á A-, B- og C-stigi, men tó er munur á teirri fakligu dýpd, sum roknað verður við á hinum báðum stigunum, t.e. B og A.
Bygnaður hjá evnum
Skeiðbundna skipanin hjá grundevnum verður lýst við høvuðsdenti á tey fyrstu skeiðini.
Bygnaðurin hjá atomum, mýlum, jónum og nevning teirra verða viðgjørd. Arbeitt verður bæði við einføldum og samansettum jónum og einføldum lívrunnum og ólívrunnum kovalentum bindingum. Skipað nevning verður nýtt, og har tað er natúrligt, verða eisini trivialnøvn tikin við.
Tilstandsformarnir (g), (l), (s) og (aq) verða tiknir við, serliga í sambandi við royndararbeiði. Hugtakið polaritetur verður tikið við, tá ið talan er um loysingarføri, og kann eisini væl verða tikið við upp í royndararbeiði.
Evnafrøðilig mongdarrokning
Arbeitt verður við hugtøkunum moltal, molnøgd og konsentratión (við eindini mol/L). Mongdarrokning eftir reaktiónstalvu við moltali verður viðgjørd. Útrokningar verða serliga gjørdar í sambandi við royndararbeiði.
Evnafrøðilig reaktiónssløg
Hesi grundleggjandi reaktiónssløg verða viðgjørd: fellingar, sýru-basureaktiónir og redoxreaktiónir, teirra millum brenningar.
Í sambandi við pH og sýru-/basuhugtakið verður definitiónin hjá Brøndsted tikin upp. Í sambandi við sýru- og basuloysingar er neyðugt at greiða frá muninum millum eina sýru og eina súra loysing og tilsvarandi fyri basa/basisk loysing. Eisini skal samanhangurin millum ta ávísu konsentratiónina av oxoniumjónum og pH viðgerast.
Hugtøkini oxidatión, reduktión og oxidatiónstal, umframt avstemman av reaktiónsskema verða tikin upp, serliga í sambandi við at redoxreaktiónir verða nýttar í verki.
Kunnleiki til evni
Í sambandi við lívrunnu evnafrøðina verða vald eitt ella fleiri øki, sum lýsa, hvussu fjølbroytt carbonsambond eru, isomeriviðurskifti, umframt stóru nýtsluna av carbonsambondum í gerandisdegnum o.a.m. Við í viðgerðini eru dømi um skipaða frøðinevning.
Royndarstovutøkni og trygd
Royndararbeiðið skal geva næminginum kunnleika um vanligt royndarstovuarbeiði og góðan royndarstovusið. Í hesum sambandi verða vanda- og trygdarviðurskifti lýst, so venjing og læring fæst at arbeiða á skynsaman hátt í royndarstovuni.
Royndarstovuarbeiði fevnir m.a. um kvantitativt og kvalitativt arbeiði, har næmingarnir læra nakrar einfaldar starvsstovuhættir, millum annað at viga og titrera.
Ískoytisøki
Ískoytisøki eru valfrí øki, sum lærari og næmingar í einstaka flokkinum semjast um í felag. Ískoytisøki kunnu styðja og lýsa eitt ella fleiri kjarnaøki frá øðrum sjónarhornum og vera við til at menna førleikar næmingsins samsvarandi teimum førleikamálum, ið ásett eru. Endamálið við ískoytisøkjum er harumframt at geva skúlum og útbúgvingarbreytum rúm fyri serligum eyðkennum og arbeiðsháttum. Dømi um ískoytisøki kunnu vera:
- Umhvørvi (vakstrarhúsárinið, ozonlagið)
- Feitt og sukur, heilsa og kostur
- Kemisk evni í sambandi við persónliga røkt
- Litevni
- Loftevni
5. Førleikamál
Førleikamálini í evnafrøði eru býtt sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning fyri, at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni til støðutakan og sjálvvirkni. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at kanna
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
Førleikin at virða snýr seg í evnafrøði um at virða tær grundleggjandi reglur, ið náttúran og tað náttúruskapta umhvørvið hava at laga seg eftir. Undirvísingin leggur dent á, at næmingurin skilir tær ymisku fortreytirnar, ið øll menniskju hava í lívinum, og lærir at virða tørv og sjónarmið hjá øðrum, uttan mun til aldur, kyn, húðarlit og lívsáskoðan. Næmingurin skal eisini virða sín egna tørv og tað náttúrutilfeingið, vit øll eru bundin at. Hann skal læra at virða tær skyldur og tey rættindi, sum fólkaræði byggir á, eins og hann skal hava virðing fyri, at ymiskar mentanir og samfeløg kunnu byggja á onnur virði enn hansara egnu.
At samskifta
Førleikin at samskifta snýr seg í evnafrøði um førleikan at bera fram sína hugsan og sína vitan munnliga og skrivliga og at lesa. Lærugreinin evnafrøði hevur ein týðandi leiklut í at menna førleikar næmingsins at samskifta um náttúruvísindi, so at hann dugir at nýta evnafrøðilig hugtøk um evnafrøðilig viðurskifti. At samskifta um náttúruvísindi snýr seg eisini um at rokna og at nýta tøknilig amboð, ið tæna samskiftinum millum manna sum heild.
Førleikin at bera fram hugsanir sínar munnliga og skrivliga verður mentur við miðvíst at arbeiða við og venja í ymiskum samskiftisstøðum. Í lærugreinini skal næmingurin frá fyrsta degi verða vandur við at tala, skifta orð, lýða á, próvføra og bera fram egnar metingar.
Førleikin at lesa og skriva er avgerandi fortreyt fyri øllum samskifti og lærdómi í lívinum. At skriva er at skipa hugsan og menna hugskot; at lesa er at skyna á og tulka. Í evnafrøði merkir hetta m.a., at næmingurin frá fyrsta degi skal venja seg við at lesa náttúrufrøðiligar tekstir á ávísum torleikastigi og at gera grein fyri sínum eygleiðingum og viðrakingum á skrift á einum rímiliga fjøltáttaðum, samanhangandi máli, ið evnar at knýta saman einfaldar samanhangir. Næmingurin skal duga at lesa og skilja vegleiðingar, talvur, farmyndir, farstrikur og ímyndir.
Førleikin at rokna snýr seg í evnafrøði um førleikan at lesa hagtøl, fata bygnað, frymlar og úrtøkiligar skipanir. At rokna er eisini at hugsa skilvíst og loysa greiðsluevni. Hesir førleikar eru fortreyt fyri at skilja og taka støðu til mangar gerandistekstir og ymisk gerandismál, og tí hevur undirvísingin í evnafrøði ein avgerandi leiklut í hesi menning.
Førleikin at nýta tøknilig amboð er í evnafrøði at duga at nýta kunningartøkni, ið er ein fortreyt fyri øllum fjarskifti, umframt at nýta starvsstovuútgerð, ið er ætlað hesum floksstigum. Við venjingum skal næmingurin læra at nýta útgerðina rætt og trygt. Við venjingum ognar næmingurin sær eisini vitan og mennir síni evni at skriva tekstir. Hesin førleiki snýr seg í stóran mun um at duga at finna viðkomandi upplýsingar á internetinum og at taka niður tilfar ella avrita tilfar inn í eitt tekstskjal ella rokniark og at goyma sítt tilfar í skipaðum skjáttubygnaði, so at til ber at handfara eina ávísa mongd av ymiskum tilfari. Ein vandalig meting av upplýsingum av internetinum er eisini partur av støðisførleikunum.
At kanna
Førleikin at kanna er ein íborin førleiki. Vit kanna umhvørvið fyri at klára okkum í lívinum. At kanna er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
Førleikin at kanna snýr seg í evnafrøði um at eggja forvitni næmingsins og stimbra hug og dirvi hansara til at seta spurningar og at leita sær ráð og vitan um evnafrøðilig viðurskifti. Næmingurin skal læra at leita upp og ogna sær viðkomandi vitan og kunnleika í bókmentum, handbókum, tíðarritum, á internetinum o.s.fr., umframt at gera verkligar royndir í starvsstovu og úti í náttúruni. Næmingurin verður eggjaður til at síggja gagn og gleði í náttúrufrøðiligum og evnafrøðiligum viðurskiftum og til at fregnast um spurningar av nevnda slag, sum bjóða forvitninum av. Við dømum og venjingum skal næmingurin læra at nýta vísindaliga framferðarháttin og at handfara keldutilfar á sakligan, siðiligan og munadyggan hátt.
At skapa
Forvitni, spæl og hugflog eru serligir eginleikar, sum lærarin skal varða um og gera gagn av í undirvísingini. At skapa er eisini ein førleiki, ið kann vinnast við lærdómi. Næmingurin skal læra at hugsa, tala og skriva sjálvstøðugt og at menna hugskot síni, og hann skal kenna seg at hava ein virknan lut í egnari menning og læring.
Førleikin at skapa snýr seg í evnafrøði um at gera næmingin tilvitaðan um og líta á egin evni, so at hann gerst førur fyri sjálvur at byggja víðari á tað, sum lært er. Næmingurin skal læra, hvussu náttúruvísindalig, tøknilig og evnafrøðilig nýbrot hava verið við til at broytt náttúru, umhvørvi, mentan og samfeløg.
Næmingurin evnar at orða spurningar og at seta fram tilhugsanir, sum kunnu verða kannaðar, próvføra og skifta orð um hetta við atliti at øðrum evnafrøðiligum upplýsingum. Tað merkir, at næmingurin skal vera við í samrøðum, samskifta um hugskot og tosa um spurningar og hugsandi loysnir við onnur.
Næmingurin skal læra, at verkligar royndir og frágreiðingar um alis- og evnafrøðilig viðurskifti eru ein partur av skapandi tilgongdini, sum byggir á hugflog, íblástur og treystleika. Við atliti at búningarstigi og serligu gávum næmingsins verður arbeitt miðvíst við skapandi tilgongdum, sum fremja íblástur og stimbra hugflog. Við at arbeiða við myndlum lærir næmingurin at meta um dygdina í avrikum hjá sær sjálvum og øðrum.
Fakligir førleikar
Næmingurin dugir:
- at greiða frá bygnaðinum hjá evnum,
- at skriva niður einfaldar evnafrøðiligar reaktiónir,
- at seta eygleiðingar, myndla- og symbolframsetingar í samband við hvørja aðra,
- at gera einfaldar útrokningar og í hesum sambandi brúka evnafrøðiligan systematikk,
- at gera evnafrøðiligt royndararbeiði við einfaldari starvsstovuútgerð á skynsaman hátt í royndarstovu. Skráseta og viðgera dátur og eygleiðingar, og greiða frá royndini, bæði munnliga og skrivliga,
- at handfara evnafrøðilig evni í starvsstovuni og heima við hús á skynsaman hátt,
- at útvega og brúka evnafrøðiligar upplýsingar frá ymiskum keldum,
- at lesa ein evnafrøðiligan tekst og greiða frá teimum fakligu hugtøkunum, ið hava týdning, umframt teirri fakligu próvførsluni,
- at vísa vitan um samleika og háttaløg í evnafrøði,
- at síggja evnafrøðina í gerandisdegnum og eisini duga at greiða frá einstøkum evnafrøðiligum trupulleikum í gerandisdegnum og frá tí, sum er uppi í tíðini, og
- at seta fakligu vitan sína í frásjón, eisini í mun til og í samspæli við aðrar lærugreinar.
6. Eftirmeting og próvtøka
Eftirmetingar
Einstaki næmingurin skal eftirmetast ávegis í undirvísingargongdini við støði í antin skrivligum ella munnligum framløgum. Næmingurin eigur at hava eina greiða fatan av støðu síni í mun til fakligu málini í lærugreinini, og hann eigur at fáa vegleiðing um, hvussu og hvørjum arbeiðast skal við fyri at røkka málunum.
Eftirmetingin verður skjalfest.
Próvtøkuhættir
Hildin verður ein munnlig próvtøka.
Munnliga próvtøkan
Leiðsla skúlans velur fyri hvønn flokk/valbólk ein av niðanfyri nevndu munnligu próvtøkuháttum. Fyri báðar próvtøkuhættir er galdandi, at próvhoyrari orðar uppgávuspurningarnar, sum á fjølbroyttan hátt umboða førleikamálini í námsætlanini og annars taka støði í bæði kjarnaøkjum og ískoytisøkjum, sum arbeitt hevur verið við í undirvísingini.
Somu uppgávuspurningar kunnu í mesta lagið verða nýttir tvær ferðir í sama flokki/valbólki. Fylgiskjøl og annað tilfar kunnu verða nýtt oftari, eftir vild próvhoyrarans.
Próvtøkuspurningar og -uppgávur skulu sendast próvdómaranum og verða honum í hendi í seinasta lagi 5 dagar undan próvtøkuni.
Próvtøkuháttur A
Til munnligu próvtøkuna er spurningurin grundaður á eina uppgávu, sum fevnir bæði um ástøði og royndararbeiði innan eitt og sama øki. Vanliga hoyra fylgiskjøl til, men tað er ikki eitt krav. Næmingarnir skulu verða kunnaðir um uppgávur og fylgiskjøl framman undan próvtøkuni, tó ikki áðrenn próvtøkan er kunngjørd. Spurningarnir til próvtøkuna á C-stigi, sum lærarin ger, eiga í stóran mun at hava støði í teimum skrivligu uppgávunum, sum gjørdar eru samsvarandi viðkomandi ástøði í undirvísingini. Skrivligu uppgávurnar eiga tí at fevna breitt um fakligu økini. Skilagott er, at hvør próvtøkuspurningur hevur undirspurningar, sum til samans geva próvtakaranum møguleika at vísa, at hann lýkur fakligu førleikamálini. Í próvtøkuspurninginum kunnu eisini vera fylgiskjøl, so sum myndir, talvur, grafar o.tíl. Tilfarið skal vera kent. Royndararbeiðið skal í mest møguligan mun vera partur av uppgávunum. Tól og útgerð frá undirvísingini kunnu eisini verða nýtt.
Próvtøkuspurningarnir skulu tí:
- fevna um øll temu, fakligu málini og kjarnaøki, umframt ískoytisøki,
- vísa, hvar denturin er lagdur í undirvísingini,
- fevna um fakið í síni heild, og
- í hóskandi tali samsvara talinum av próvtakarum.
Í stórum flokkum kann gerast neyðugt, at onkrir próvtøkuspurningar koma fyri tvær ferðir. Tá kann vera skilagott at skifta undirspurningarnar, hóast próvtøkuspurningarnir hoyra til sama tema. Allir próvtøkuspurningar skulu leggjast fram, tá ið próvtøkan byrjar, og seinasti próvtakarin skal í minsta lagi hava fýra spurningar at velja ímillum.
Próvtøkuspurningurin skal geva próvtakaranum møguleikar:
- greitt at síggja, hvat skal svarast, og hvat kann svarast,
- at greiða frá og sundurgreina úrslit frá venjingum,
- at greiða frá, hví ávíst háttalag er valt,
- at vísa sínar førleikar at samantvinna ástøði og venjingar,
- at greina og greiða frá evnfrøðiligum spurningum og samanhangum, og vísa eina evnafrøðiliga fatan á einum hægri stigi, og
- at evna at seta fakligu vitan sína í frásjón.
Próvhoyringin varir 24 minuttir, íroknað próvdøming. Fyrireikingartíðin er 24 minuttir, íroknað útflýggjan av tilfari umframt vegleiðing.
Í fyrireikingini kann próvhoyrarin brúka loyvdar hjálparmiðlar.
Undir próvhoyringini kann próvhoyrarin brúka notur, sum hann hevur gjørt í fyrireikingartíðini, próvtøkuspurningin, umframt egnar notur frá undirvísingini.
Próvtakarin skipar sjálvur fyrireikingartíðina. Próvhoyringin byrjar við, at próvtakarin leggur fram. Síðani er próvhoyringin ein samrøða millum próvtakara og próvhoyrara. Próvdómarin kann seta spurningar og luttaka í samrøðuni, um hetta fellur natúrligt. Próvhoyringin verður býtt javnt millum framløgu og samrøðu.
Próvtøkuháttur B
Munnliga próvtøkan er í tveimum pørtum. Próvtøkuspurningurin er grundaður á eina uppgávu, sum fevnir um eina kenda starvsstovuroynd og eina ástøðiliga uppgávu. Næmingarnir skulu verða kunnaðir um tað, sum farið verður til próvtøku í (starvsstovuroynd og ástøðiligan part), men ikki hvussu partarnir í próvtøkuspurninginum eru settir saman (greipaðir). Starvsstovuroyndin og ástøðiliga uppgávan skulu fevna um ymisk økir. Ástøðiligi parturin verður kunngjørdur próvtakaranum beint fyri fyrireiking til ástøðiligu próvtøkuna. Próvtøkutíðin til starvsstovuroyndina er 1½ tími hjá í mesta lagi 5 próvtakarum, og 20 minuttir fyri hvønn próvtakara til ástøðiliga partin. Fyrireikingartíðin til ástøðiliga partin er 20 minuttir.
Fyrsti partur av próvtøkuni er starvsstovuroynd, har upp til 5 próvtakarar gera eina kenda roynd innanfyri 1½ tíma. Próvtakararnir hava atgongd til øll hjálparamboð, umframt egnar frágreiðingar og loggbók, ið hava týdning fyri ta ítøkiligu royndina.
Tá ið hvør einstakur próvtakari hevur drigið og skilt próvtøkuspurningin í sambandi við starvsstovuroyndina, fær hann 15 minuttir at fyrireika seg, tó ikki í sjálvari starvsstovuni. Síðani fara próvtakararnir í starvsstovuna, har próvhoyrari og próvdómari ganga millum próvtakararnar. Í fyrsta spurnarumfari skulu próvtakararnir greiða frá ætlan síni við starvsstovuarbeiðinum og møguligum trygdartiltøkum. Samrøðan millum próvhoyrara og próvtakarar er støði undir einari heildarmeting av vitan og førleikum hjá einstaka próvtakaranum. Samrøðan kann fara fram eftir fylgjandi leisti:
- Hvat vil próvtakarin vísa við royndini?
- Próvtakarin greiðir frá starvsstovuroyndini, meðan hon fer fram
- Próvtakarin greiðir frá ástøði og hugtøkum, ið eru knýtt at royndini
- Próvtakarin umrøður ástøðiliga innihaldið í próvtøkuspurninginum
- Møguliga vísa, hvussu nevndu evni verða sædd í frásjón.
Upprudding og próvtalsgeving til hvønn próvtakara er íroknað teir 105 minuttirnar (15 + 90 min.), fyrri parturin av próvtøkuni hevur vart.
Seinni partur av próvtøkuni fer fram beint eftir fyrra part, har raðfylgjan er avtalað frammanundan. Próvtøkan er ein samrøða millum próvhoyrara og próvtakara.
Dømingargrundarlag
Tilfarið, ið er grundarlag undir munnligu próvtøkuni, skal í síni heild síggja til, at øll faklig mál í lærugreinini eru umboðað.
Próvtakarin skal, við støði í fakligu tilgongdini og støðisførleikunum, sýna evni til sjálvstøðugt at leggja fram og viðgera tilfar við støði í próvtøkuspurningi/um. Hann skal sýna, at hann dugir at taka fram týðandi tættir í tilfarinum, seta teir í samband við tættir í undirvísingini og síggja próvtøkutilfarið í frásjón.
Dømingin er grundað á, í hvønn mun avrik próvtakarans lýkur fakligu førleikamálini. Dentur verður lagdur á, at próvtakarin dugir at orða seg neyvt og greitt og at nýta fakligu frøðiheitini í lærugreinini, umframt at hann sýnir fakligt yvirlit, m.a. við at taka upp í fakligu samtaluna týðandi evnafrøðilig evni og at seta tey í frásjón.
Givið verður eitt próvtal við støði í einari heildarmeting av samlaða avriki próvtakarans.
Próvtalslýsingar
Munnligt C-stig
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støði undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Undirvísingin er tematisk. Temuni hava støði í evnafrøðiligum spurningum, ið hava tøkniligan ella samfelagsligan týdning. Ymisku evnini verða vald soleiðis, at tey lýsa tað, ið sermerkir evnafrøðina, samstundis sum tey lýsa týdningin at brúka evnafrøðiligt ástøði og arbeiðshátt. Temuni verða løgd soleiðis tilrættis, at tey stuðla fatanini hjá næminginum um, hvussu ymisku partarnir í kjarnaøkinum hanga saman. Nøkur av temunum verða vald við tí fyri eyga, at hesi kunnu brúkast í samstarvi við onnur fak.
Undirvísingin verður løgd soleiðis tilrættis, at hon skiftir ímillum ymiskar undirvísingarhættir, ið skulu tryggja ein stigvøkstur, frá eini meira lærarastýrdari undirvísing, til eina undirvísing, har næmingurin sjálvstøðugur kann arbeiða, bæði ástøðiliga og verkliga, við smærri evnafrøðiligum spurningum, samstundis sum hann eisini gerst tilvitaður um stigvøksturin í síni egnu læring. Hetta kann gerast við, at arbeitt verður á ymiskum taksonomiskum stigum og við at brúka týpuorð so sum "lýs", "greið frá", "greina", "røð um", "met um" o.s.fr.
Umráðandi er, at einstaki næmingurin, virkin og á nýskapandi hátt mennir síni munnligu evni at miðla við samrøðu, at leggja fram o.s.fr.
Í undirvísingini er umráðandi, at førleikarnir at lurta, at tala, at lesa og at skriva renna saman í eina heild. Í teirri ávísu undirvísingargongdini ber til at leggja høvuðsdent á eitt av kjarnaøkjunum. Tað kann t.d. vera bygnaðurin í evnum, evnafrøðilig reaktiónssløg ella kunnleiki um evni.
Av stórum týdningi er tað, at kjarnaøkini umskarast, tá ið tað ber til, og tá tað verður mett at vera hóskandi. Sum dømi kundu partar úr kjarnaøkinum bygnaðurin í evnum verið samskipaðir við pørtum úr kjarnaøkinum evnafrøðilig reaktiónssløg. Vitan á hesum øki kundi verið við til at gjørt fatanina av evnafrøðini meira fjøltáttaða.
Munnligi tátturin í lærugreinini skal vera raðfestur høgt, og samrøðan er kjarnin í hesum tátti. Munnligar framløgur skulu skipast inn í undirvísingartilgongdina, so næmingurin stigvíst venur seg við at leggja fram. Dentur verður lagdur á, at næmingurin sameinir munnligar framløgur við egin skrivlig verk, nýtslu av KT-amboðum, ymiskar samskiftishættir o.s.fr. Á tann hátt verður retoriski førleikin hjá næminginum mentur.
Skrivligi tátturin skal eins og tann munnligi vera skipaður inn í undirvísingina í evnafrøði. Á henda hátt kann næmingurin ogna sær góðar skriviførleikar og menna teir. Somuleiðis verður arbeitt miðvíst við at menna førleikan at rokna í undirvísingini í evnafrøði. Umframt at hetta styrkir um tvørfakliga samstarvið, fer næmingurin so hvørt at fáa eina greiðari fatan av týdninginum, hesir førleikar hava fyri alt skrivligt og formligt samskifti, og samstundis mennir hetta evnini hjá næminginum at orða seg bæði munnliga og skrivliga.
Stigvøkstur
Stigvøkstur merkir støðuga framtøku av einum lægri stigi á eitt hægri. Í læringartilgongdini verður farið frá tí lætta til tað torføra, frá tí einfalda til tað tor-greidda og frá tí ítøkiliga til tað úrtøkiliga. Stigvøksturin er oftast tíðartreytaður.
Undir stigvøkstrinum liggur eisini kravið um vaksandi ábyrgd og virknari luttøku.
Umráðandi er í hesum sambandi, at ljós verður varpað á teir leiklutir, sum næmingur og lærari kunnu hava hvør sær. Samrátt verður um, hvat ið er best at gera, og hvussu hetta verður gjørt, so næmingurin fær ávirkan á undirvísingina og á egnu læring.
Stigvøksturin kemur serstakliga til sjóndar í teimum førleikamálum, sum lýst eru í námsætlanini. Málini lýsa framúravrikið (hægsta próvtal) og eru bindandi, soleiðis at skilja, at lærari og næmingur altíð arbeiða fram ímóti at náa teimum ásettu málunum so væl sum gjørligt. Fyri at tryggja stigvøkstur er neyðugt, at sett verða ávegismál, sum hjálpa næminginum fram móti endaligu málunum. Umráðandi er eisini, at lærarin er tilvitaður um fortreytirnar hjá einstaka næminginum og tillagar undirvísingina eftir einstaka næminginum. Lærarin skal leggja undirvísingina til rættis, so næmingurin veit frammanundan, hvørji ávegismálini eru. Næmingurin skal gerast tilvitaður um tey krøv, ið sett verða, so hann kann seta upp mál, umhugsa og leggja til rættis sína egnu menning. Næmingurin skal greitt fáa at vita, hvussu hann verður eftirmettur, og hvat metingarstøðið er.
At læra at læra
Næmingurin skal gerast tilvitaður um, hvat tað í grundini er at læra. Eisini skal næmingurin gerast tilvitaður um ymiskar læringarhættir, og hvat endamálið við læringini er.
Undirvísingin skal sostatt ikki bert savna seg um tað, sum lært verður, men eisini um, hvussu lært verður. Umráðandi er, at hugtakið læring verður lýst og viðgjørt í flokkinum, so næmingurin gerst tilvitaður um, hvat hugtakið ber í sær. Næmingurin skal regluliga gerast varugur við, hvussu læringartilgondin er ætlað, og hann skal verða eggjaður til at umhugsa sína egnu støðu í henni. Dentur skal eisini leggjast á heimaarbeiði, og tann týðandi leiklut hetta hevur í fakligu menningini.
Næmingurin skal frá fyrsta degi skilja týdningin av lærugreinini evnafrøði. Tá ið arbeitt verður við ymiskum evnum og táttum, verða ymiskir førleikar mentir. Næmingurin skal fáa fatan av, hvat hesir førleikar kunnu verða brúktir til, eisini uttan fyri skúlans gátt. Undirvísingin í evnafrøði skal gera næmingin tilvitaðan um, at hann í lærugreinini mennist og gerst førur fyri at arbeiða greinandi og kritiskt við teimum ymisku evnunum og táttunum, sum arbeitt verður við. Eisini skal næmingurin verða tilvitaður um, at hann í lærugreinini mennir sær førleikarnar at koma til orðanna í nógvum ymiskum viðurskiftum, ið so ella so eru knýtt at evnafrøðiligum spurningum.
Arbeiðshættir
Undirvísingin verður løgd tilrættis, so royndararbeiði og ástøði eru samantvinnað, samstundis sum:
- dagliga undirvísingin skiftir millum ymisku læringsrúmini,
- valdi arbeiðshátturin ger næmingin mest møguliga virknan og sjálvstøðugan,
- næmingurin sjálvur ger flestar møguligar royndir,
- næmingurin arbeiðir sambært bæði tí induktiva og hypotetisk-deduktiva-falsifikatiónsháttinum,
- næmingurin leggur munnliga fram til kjak,
- næmingurin eygleiðir í starvsstovuni, og
- næmingurin skrivliga skjalprógvar arbeiði, sum t.d frágreiðingar og starvsstovuloggbók.
Í minsta lagi 1/3 av undirvísingini verður nýttur at gera kanningar og royndir. Íroknað er bæði arbeiðið undan og eftir kanningina ella royndina. Journalir og/ella rapportir verða altíð skrivaðar.
Evnafrøði er náttúruvísindalig lærugrein, har undirvísingin skiftir millum ástøði og royndir. Royndararbeiðið er altíð ein fastur partur av undirvísingini. Tað merkir, at samstundis sum ástøðiligi parturin verður gjøgnumgingið, verður royndararbeiðið gjørt í royndarstovuni. Tí skal tætt samband vera millum tað ástøðiliga og tær royndir, ið tema/evni vilja lýsa. Í flestu førum er tað ein fyrimunur, at næmingurin ger royndararbeiðið, sum síðan verður støði undir einum tema, heldur enn at næmingurin fyrst lýsir temað ástøðiliga, fyri síðan at gera royndararbeiðið. Starvsstovuarbeiðið fevnir m.a. um at gera royndir:
- ið verða gjørdar við støði í givnari (útflýggjaðari) vegleiðing,
- sum eru venjing við ítøkiligum kanningarhættum,
- sum skulu testa hypotesu í sambandi við eina givna roynd,
- og um sjálvstøðugt at leggja til rættis royndir, testa hypotesur og viðgera úrslit frá egnum royndum.
Næmingarnir skulu í sambandi við royndararbeiðið ogna sær vanligar royndarstovuførleikar, umframt læra um vanlig trygdarviðurskifti í royndarstovu. Hugtakið royndararbeiði fatar um ymiskt virksemi hjá næminginum, sum t.d.:
- at venja ítøkiligar arbeiðshættir og at nýta tøkni,
- at eygleiða, kanna og máta, bæði í royndarstovuni og í náttúruni, og
- um royndir, ið skulu testa og/ella endurskoða hypotesur.
Sýnisroyndir og greiningar av royndarúrslitum frá øðrum keldum kunnu nýtast sum íblástur í undirvísingini, men verða ikki roknaðar sum partur av næmingaroyndararbeiðinum.
Eyðsýnt er at byrja eina undirvísingargongd við eini kvalitativari roynd, fyri at eggja og kveikja forvitni næmingsins. Seinni kann royndin verða víðkað til eina kvantitativa roynd ella lagast á annan hátt.
Allar royndir skulu skjalprógvast í einari loggbók. Hesar skulu innihalda fullfíggjaðar viðmerkingar, ið styðja eina møguliga vegleiðing, so alt frá royndini er skjalfest. Loggbókin skal vera soleiðis háttað, at hon kann verða nýtt sum egið viðkomandi tilfar í sambandi við eina próvtøku. Loggbókin verður eisini nýtt sum støði undir møguligum royndarstovufrágreiðingum.
Við at nýta myndatól og/ella videoupptakara kann næmingurin skapa eitt visuelt úrslit, ið seinni kann verða nýtt sum skjalprógv í sambandi við framløgur av ymiskum slag, royndarstovufrágreiðingar o.tíl.
Umframt at arbeitt verður við ymiskum sløgum av royndum, skulu hesar bæði vera kvalitativar og kvantitativar. Í sambandi við kvantitativu royndirnar skal dentur verða lagdur á rokning/meting av úrslitunum, óvissur av mátingum, umframt møguleikan at endurtaka royndina.
Arbeiðshættir skulu veljast so, at teir eru við til at røkka teimum málum, ið sett eru. Í øllum kjarnaøkjum er umráðandi at leggja arbeiðið til rættis, so at ein líðandi stigvøkstur verður tryggjaður. Hetta verður m.a. gjørt við, at týðandi evni og viðurskifti verða tikin upp í undirvísingina.
Í evnafrøði verða ymiskir arbeiðshættir nýttir, so at fjølbroytni í lærugreinini kann verða framt miðvíst. Arbeiðshættir kunnu fevna um lærarafyrilestur, einstaklingsverkevni, næmingaframløgu, samrøður í flokkinum, bólka- og toymisarbeiði, verkætlanarevni o.tíl. Tá ið arbeiðshættir verða valdir og lagdir til rættis, er eyðsæð, at lærarin hugsar um stigvøkstur í undirvísingarháttunum, har byrjað verður við lærarastýrdari undirvísing. So hvørt næmingarnir búnast og gerast meira sjálvstøðugir, verður hesin lærarastýrdi undirvísingarháttur at minka.
Næmingarnir skulu ikki einans duga at fyrihalda seg til boðskap frá lærara og floksfeløgunum, men í eins stóran mun duga at miðla vitan og boðskap til lærara, floksfelagar og móttakarar uttan fyri flokshølið umframt skúlans gátt.
Arbeiðshættirnir eru tískil neyvt samantvinnaðir við serligum atliti at, hvussu arbeiðsuppgávurnar og venjingarnar hjá næminginum verða útintar.
Endamálið við teimum ymisku arbeiðsháttunum er at menna aðrar førleikar enn teir reint fakligu, tað eru førleikar sum t.d. at leita upp og ogna sær viðkomandi vitan, at kanna gjølla, at arbeiða sjálvstøðugt, at seta sær mál og at arbeiða evnislagað og miðvíst, at arbeiða tíðaravmarkað, at samstarva, at samhugsa, at brúka og hugsa vitan í nýggjum høpi, at leggja til rættis og evna til eitt avrik, at gera uppgávuorðingar, at brúka ymisk háttaløg, at hugsa nýtt og verkseta, at hugsa djúpari og breiðari um ávíst evni, umframt at taka á seg ábyrgd og at sýna virðing.
Lærari má altíð gera sær sjálvum og næmingum greitt, hvat endamálið við ávísum arbeiðshátti er.
Samstarv
Evnafrøði er partur av yvirskipaða kravinum um samstarv millum tvær ella fleiri lærugreinar. Samstarvast skal við ymiskar lærugreinar um ymisk evni, eitt nú menning av skapandi evnum og KT-førleikum, undirvísing í evnum, sum spretta úr nærumhvørvinum, knýtt at náttúrufrøðiligum fyribrigdum, ið kunnu stuðla upp undir og geva íblástur til evni at arbeiða við í øðrum lærugreinum.
Tvørfakligt samstarv kann vera meira ella minni bindandi – frá fullkomnari samkoyring millum lærugreinar við felags tímum og felags tvørfakligum verkætlanum, til bert at fevna um avtalur millum lærarar um at fylgjast í lesnaði (lesa parallelt), t.e. at taka upp somu evni í fleiri lærugreinum samstundis, og soleiðis geva næmingunum fleiri ymiskar tilgongdir til sama spurning um somu tíð.
Tvær høvuðsgrundgevingar eru fyri tvørfakligum samstarvi: 1) ein almenn, ið snýr seg um førleikarnar, næmingurin skal ogna sær og bjóða fram á arbeiðsmarknaðinum, og 2) ein námsfrøðilig, ið snýr seg um skiftandi arbeiðshættir og at geva næminginum innlit í tvørfakligar samanhangir.
Tvørfakligt samstarv skal hjálpa næminginum at síggja lærugreinarnar sum partar av størri heild, og tað letur samstundis upp fyri øðrum og fjølbroyttari sjónarmiðum. Harumframt eru evnini at samstarva og síggja samanhangir avgerandi, tá ið næmingurin fer undir víðari lestur ella út á arbeiðsmarknaðin. Tí er umráðandi, at undirvísingin í evnafrøði á C-stigi verður sjónliga skipað, so at næmingurin veit, at lærugreinin er framhald av lærugreinini alis-/evnafrøði í fólkaskúlanum.
Avrik
Skrivliga arbeiðið er ein natúrligur partur av undirvísingartilgongdini og fevnir um fylgjandi evni:
- loggbók í sambandi við royndarstovuarbeiði og kanningar
- frágreiðingar, ið m.a. byggja á loggbókina
- annað skrivligt arbeiðið, eitt nú verkætlanir ella ritgreinar um ymisk evni
At skriva loggbók og frágreiðingar í sambandi við royndir og kanningar, er ein týdningarmikil partur í náttúruvísindaligu fakunum. Eyðsýnt er, at bæði lívfrøði, evnafrøði og alisfrøði samstarva um at læra næmingin hetta, við støði í einum felags frymli til frágreiðingar og loggbók, og at nýta felags frøðiheiti, har tað ber til og er rætt at gera. Eisini er skilagott í ávísum føri at samstarva við lærugreinina føroyskt, sum kann gera sítt til, at bøtt verður um orðingar og miðlan, tá ið frágreiðingar verða skrivaðar.
Skrivliga arbeiðið skal:
- økja um møguleikan hjá næminginum at ogna sær hegni at arbeiða náttúruvísindaliga,
- venja evnini hjá næminginum at miðla náttúruvísindaligar upplýsingar rætt og neyvt,
- venja evnini hjá næminginum at greiða frá, greina og røða um royndarúrslit og náttúruvísindaligar spurningar,
- geva næminginum møguleika at fara í dýpdina við náttúruvísindaligum spurningum,
- skapa støði undir endaligu royndini.
Siðvenjan í sambandi við skrivligt arbeiði í evnafrøði hevur í stóran mun verið at skriva loggbók og frágreiðingar. Ein stórur partur av skrivliga avrikinum kann vera av hesum slag. Men eisini onnur sløg av skrivligum avrikum eru hóskandi, sum t.d.
- arbeiðsuppgávur – samandrátt av arbeiðssetningi, plakat- og reklamutekstir, loysa uppgávur og venja lykilshugtøk, so sum "at greiða frá", "at røða um", "at greina" og "at meta um",
- uppgávur í miðlan, sum taka samanum og miðla fakligu vitanina hjá næminginum til ein givnan málbólk – minilex, greitt prosasvar til persón, ið ikki hevur fakligan kunnleika, grundgeva fyri og ímóti einum orðaðum spurningi, uppskot til lesarabræv ella tílíkt,
- í sambandi við onnur avrik og aðrar uppgávur í miðlan kann vera tørvur á skrivligum skjalprógvum til eitt nú tekstir til PowerPoint, synopsu til film, handrit til útvarpssending, blaðgreinar og faldarar.
Næmingarnir eiga altíð at føra loggbók í sambandi við royndir og kanningar. Frágreiðingar verða skrivaðar í onkrum av førunum. Frágreiðingarnar kunnu vera meira ella minni umfatandi. Roknað verður ikki við, at tær fyrstu frágreiðingarnar á teimum fyrstu stigunum eru tilevnaðar á sama hátt sum tær seinnu á teimum seinastu stigunum. Skilagott er at leggja dent á einstakar tættir, tá ið frágreiðingar verða skrivaðar, alt eftir hvørjar venjngar verða gjørdar. Hetta merkir, at tá ið nakrar frágreiðingar eru gjørdar, hava allir tættir verið viðgjørdir. Ein frágreiðing kann t.d. leggja dent á at lýsa mannagongdina, ið hevur verið nýtt, ella greiða frá sambandinum millum ástøði og viðgerð av úrslitum. Sum heild skal skrivliga arbeiðið menna evni og førleikar at lýsa, at samanbera, at fara í dýpdina, umframt at vísa nærlagni og neyvleika.
Havast skal í huga, at skrivligu avrikini, í so stóran mun sum til ber, skulu nýtast sum støði undir próvtøkuni. Tí er neyðugt at hava eitt hóskandi tal av skrivligum avrikum, og at hesi breitt umfata fakligu økini.
Skrivligi og skapandi parturin av lærugreinini letur upp fyri tvørfakligum samstarvi, og við tí øðrvísi skrivligum avrikum. Heldur enn at lata eitt avrik inn bara í evnafrøði, kann talan vera um tvørfakligt samstarv, t.d. eina afturlýtandi framsýning, eina røð av fyrilestrum, eina heimasíðu ella eina ritgerð. Ein grundgeving fyri, at skrivligt og skapandi arbeiði kann vera partur av tvørfakligum samstarvi, er, at næmingurin lærir, at tað at skriva væl (t.e. greitt og uttan stórvegis villur) ikki bara er eitt krav í lærugreinini føroyskum, men eitt alment krav, ið er knýtt at øllum skrivligum samskifti í øllum lærugreinum.
Næmingurin skal hava venjing í at skriva so, at hann eisini skrivliga kann vera partur av toymisarbeiði og verkætlanum. Á tann hátt kann næmingurin mennast til at geva og taka ímóti viðmerkingum til skrivlig upprit, sum verða løgd fram, á mennandi hátt. Kunningartøknin letur harumframt upp fyri munagóðum og ítøkiligum møguleikum í sambandi við vegleiðing og umrøðu í sjálvari skrivitilgongdini.
Samrøða
Munnliga miðlanin verður best styrkt, um einstaki næmingurin so nógv sum gjørligt sleppur til orðanna. Hetta kann fáast í lag við, at lærari og næmingur samrøða sínámillum, og at næmingar samrøða, tveir og tveir og í bólki. Eisini kann hetta verða gjørt við, at einstaki næmingurin av og á sleppur at leggja fram tilfar úr tíðarritum o.tíl., ella at halda stuttar fyrilestrar. Eisini framløgur í smærri bólkum kunnu stimbra munnliga táttin hjá næminginum, sum á henda hátt fær venjing í at brúka móðurmálið í lærugreinuni.
Lesing
Næmingurin skal haldast til at lesa ymisk sløg av teksti í evnafrøði, so sum greinar í dagbløðum, populerum náttúruvísindaligum tíðarritum, úrdráttum úr fakbókum og faktíðarritum, tilfari av internetinum o.tíl. Hetta fyri at kjarnaøki og ískoytisøki skulu verða betur lýst.
Eitt gott lesiumhvørvi á skúlanum er ein treyt fyri at menna góðar og fjølbroyttar lesiførleikar. Hetta verður skapt í flokkinum við nógvum ymiskum lesitilfari og góðum lesivanum. Skúlabókasavnið er ein sjálvsagdur partur av hesum góðu vanum. Fyri at røkka góðum lesiumhvørvi er av stórum týdningi, at skúlabókasavnið er ein natúrligur partur av skúlagongdini.
Lívlong læring
Umráðandi er, at næmingurin gerst tilvitaður um samfelagsliga og persónliga týdningin av tí menniskjaliga og samfelagsliga tilfeingi, útbúgving er. Tí skulu næmingar eggjast til at umhugsa sína egnu framtíð og seta sær persónlig mál, har lærarin leggur lag á og skapar umstøður, sum stimbra hugin til at læra nýtt alt lívið.


text:
51. stakríki í USA
Tingið (Kongressin) skal taka støðu til øll uppskotini um eitt nýggjur stakríki skal innlimast í Sameindu Statunum.
Innihaldsyvirlit
Kandidatar[rætta | rætta wikitekst]
Puerto Riko[rætta | rætta wikitekst]
Puerto Riko í Karibia fekk heimastýrið 17. januar í 1917. Puerto Riko segði nei til loysing frá USA 6. november í 2012; 61,16 prosent av teimum, ið greiddu atkvøðu, valdu sjálvstøðugur lutstati í USA fram um fult sjálvstýri.[1][2]
Amerikonsku Jómfrúoyggjar[rætta | rætta wikitekst]
Marianoyggjar[rætta | rætta wikitekst]
USA hevur ræðið á bæði Guam og Norðaru Marianaoyggjum í Mikronesia. Tað verður arbeitt við og tosa um, um Guam skal vera ein sjálvstøðug statur í USA saman við Norðaru Marianaoyggjum.[3]
Amerikanska Sámoa[rætta | rætta wikitekst]
Hendan oyggin í Polynesia er í roynd og veru stakríki í USA.
District of Columbia[rætta | rætta wikitekst]
Høvuðsstaðurin District of Columbia er eitt samveldisøki, og tey ið búgva har hava - mótsett íbúgvunum í teimum 50 lutstatunum – onki umboð við atkvøðurætti í Kongressuni. So tey stríðast fyri at fáa rættindi sum stakríki, uttan at hetta hevur eydnast higartil.